ועדת המשנה למדיניות חוץ והסברה, כנסת 25, פרוטוקול מספר 29, 2024-01-09 00:00

זאב אלקין: אחר צוהריים טובים, אנחנו פותחים את הדיון, דיון של ועדת המשנה למדיניות חוץ והסברה הנושא שבו בחרנו לעסוק היום, ולא במקרה, זה כל סוגיית תקציב גופי ההסברה הישראלים בשנת 2024 במסגרת המציאות הזאת של "חרבות ברזל"

זאב אלקין:  כמובן שמדובר על תקציב ממשלתי לגופים ממשלתיים, למרות שדרך חלק מהם גם גופים אזרחיים – שגם מיוצגים פה – למעשה, אמורים ליהנות מהתקציב הזה

זאב אלקין:  אבל כמובן שהמטרה שלנו כאן היא לראות את התמונה הכוללת, התקציבית

זאב אלקין:  בעיניי, זה בדיוק הזמן הנכון לקיים על זה דיון

זאב אלקין:  לפי כמות הח"כים כרגע בחדר זה אולי פחות סקסי מדיונים אחרים שעשינו, אבל בסוף אלה הכלים לעבודה של כל גופי ההסברה שנמצאים

זאב אלקין:      אנחנו נמצאים, נדמה לי, יומיים וקצת מאישור שינויי תקציב 2024 בממשלה

זאב אלקין:  לאחר מכן זה יובא לפה לכנסת ולכן, בעיניי, זה הזמן הנכון לשים את זה על שולחן הוועדה ולהתחיל להבין איפה אנחנו עומדים פה בתמונה התקציבית, עוד לפני שהממשלה קבעה סופית את התקציבים לתפיסתה

זאב אלקין:  כמובן, עם האופציה לעשות מקצה שיפורים, כמו תמיד בכנסת, כשתיקוני התקציב יובאו לכנסת

זאב אלקין:  לכן זה בהחלט דיון ראשון על תקציב 2024 אבל אני מבטיח לכם שלא האחרון, אלא אם כן הכול יהיה כל כך טוב וגן עדן שלא יהיה לנו במה לעסוק ועל מה להעיר

זאב אלקין:  הלוואי שיהיה ככה

זאב אלקין:  אבל אני באמת מאמין שבנוסף לדיונים העדכניים, תפקידנו כוועדה המפקחת גם לתת את הדעת על התמונה התקציבית ולראות שישי בידי גופי ההסברה הרלוונטיים את הכלים הנדרשים כדי לקיים את הפעילות שאחר כך אנחנו מבקשים מהם לקיים

עמית הלוי: פספסתי אדוני, אמרת כל הזמן שהמסקנה שלך שסוג הדברים האלה של הסברה ועד יותר השפעה דווקא צריך לעשות לא רק בעת מלחמה

זאב אלקין: נכון

עמית הלוי: - - - השקיעה ב-15 השנים האחרונות

זאב אלקין: נכון, לכן אנחנו פה בדיון תקציב 2024

עמית הלוי: לא, אמרת: אולי יהיה בסדר ולא נצטרך, או משהו

זאב אלקין: לא, אולי התקציבים הם כל כך גדולים ומספקים שלא צריך אותנו, הכול מסתדר מעצמו

זאב אלקין:  זה המצב האידיאלי, חבר כנסת עמית הלוי, שאנחנו יכולים ללכת לנוח והממשלה מתפקדת מעולה ופותרת הכול ואנחנו יכולים להיות מיותרים בהקשרים האלה

זאב אלקין:       זה הרקע לדיון הזה, שביקשתי לקיים היום ודווקא יומיים לפני אישור תקציב הממשלה, לראות איפה אנחנו נמצאים

זאב אלקין:  כמו שכולנו זוכרים, וכבר קיימנו פה דיונים תקציביים, אני רק מזכיר לכולנו את התמונה, יש לנו כמה שחקנים, אפילו הרבה שחקנים בתחום הזה של פעילות ההסברה

זאב אלקין:  כל אחד מהם, כמובן, צריך תקציב משלו

זאב אלקין:  יש גוף מתכלל וזה כמובן מערך ההסברה הלאומי, ראש המערך נמצא פה ואני אתן לו להציג את התמונה ראשון, כי הוא רואה תמונה של עצמו אבל גם את התמונה הכוללת של גופי ההסברה הלאומיים שנמצאים איתו באותו שולחן עגול שהוא מייצר

זאב אלקין:  אחר כך נעבור לגופים עצמם

זאב אלקין:       אני מבין שיש לנו כאן את נציגת האוצר, החשב הכללי, שמלווה את משרד התפוצות שהוא אחד מהשחקנים המשמעותיים בתחום הזה של ההסברה

זאב אלקין:  יש לנו נציג אגף תקציבים, אני מבין שבזום בגלל שהם כרגע ממש במקצה שיפורים של אישורי התקציב לקראת ההגשה לממשלה

זאב אלקין:  אעיר רק שבמצב רגיל אני בדרך כלל לא מסכים שגוף שהוא נושא עיקרי של הדיון, ואגף תקציבים הוא הגופה שנמצאת פה על השולחן, הוא השחקן המשמעותי מול כל הגופים שישנם כאן, יעלה בזום

זאב אלקין:  לאור הנסיבות המיוחדות אישרנו את זה הפעם אבל אל תראו בזה תקדים

זאב אלקין:  זה נאמר גם לאגף תקציבים וגם לגופים האחרים

זאב אלקין:  מישהו שהוא שחקן משנה בדיון מסוים – אין לי בעיה שיעלה בזום

אראל מרגלית: אני פה לגיבוי

זאב אלקין: אתה גר פה, כשאתה לא פה אתה צריך להודיע, כשאתה פה זה מצב נורמלי

זאב אלקין:  אתה שלוחה

מושיק אביב: התאונה שעשית, זה בדרך לפה? כי אתה יכול פה גם  - - -     

אראל מרגלית: חד-משמעית כן, וזה מוסיף את אחוזי הנכות

זאב אלקין: בבקשה

מושיק אביב: שלום, מושיק אביב, ראש מערך ההסברה הלאומי

מושיק אביב:  אחר צוהריים טובים, אנחנו בענייני תקציבים

מושיק אביב:  ביום חמישי מתוכנן להתקיים דיון

מושיק אביב:  אנחנו בדיאלוג מתמיד מול אגף תקציבים, כמובן, גם דרך המשרד

מושיק אביב:  משרד ראש הממשלה, אגף תקציבים במשרד ראש הממשלה

מושיק אביב:  אבל מעורבות צמודה וקרובה של אגף תקציבים

מושיק אביב:  מי נמצא איתנו פה?      

הילה רבני: גל אסף

מושיק אביב: גל? אחמיא מאוד

מושיק אביב:  ברצינות, גל מלווה אותנו באופן צמוד, על כל צורך ועל כל דרישה

זאב אלקין: אם היינו עונים עלי בינג, מה היית אומר?     

מושיק אביב: לגמרי-לגמרי, ממש, הוא דיבר איתי לפני שלושה ימים

מושיק אביב:  אבל אני רוצה להתחיל, קודם כול, להתייחס לגופים שמייצגים את המדינה

מושיק אביב:  יש פה גם גופים אזרחיים שעושים עבודת קודש ואני מברך אותם על כך, אני מדבר על הגופים של המדינה

מושיק אביב:  אגיד את זה ממש קצר, ואפרופו תקציבים, אגיע לצורך התקציבי בעניין הזה

מושיק אביב:  היום, מחר, יוצאים נציגים שלנו בכל התחומים להאג, מעשה שלא תכננו אותו אבל בהסברה כמו בהסברה מצאנו את האירוע הזה כהזדמנות חשובה להסברה

מושיק אביב:  זה מה שנקרא במושגים המקצועיים ניצול הזדמנות הסברתית, זה לקחת אירוע שמתנהל בו מעמד משפטי בתחום המשפטי – אנחנו יודעים, כולנו, כל מי שנמצא פה, גם מי שלא מתחום ההסברה, שבסוף כמו שהמאמץ המלחמתי לא יכול לעמוד לבד ללא סיוע הסברתי והשפעתי, אבל אנחנו מתייחסים לעניין ההסברתי, ככה גם בזירה המשפטית האירוע הזה מתרחש עלינו

מושיק אביב:  החלטנו בדיון, החליט ראש הממשלה, שמשתתפים בו

מושיק אביב:  אנחנו יודעים להגיד שהחלטנו, ישבנו בשולחן עגול כל הגופים הרלוונטיים והחלטנו לרכז מאמץ ולקחת את המקרה הזה כמקרה דגל שבו יש לנו הזדמנות לספר את הסיפור שלנו

מושיק אביב:  ועכשיו אחזור לדיון הזה

זאב אלקין: כמה אנשים יוצאים להאג?      

מושיק אביב: מבחינה משפטית?      

זאב אלקין: לא, לא משפטית, הסברתית

זאב אלקין:  אמרת שנציגי כל גופי ההסברה

מושיק אביב: אני מעריך ששישה, גג שמונה אנשים, בתחומים שונים, משרדים שונים וגם בתפקידים שונים

זאב אלקין: בתחומים ההסברתיים?     

מושיק אביב: בתחומים ההסברתיים, בדוברות

זאב אלקין: אני לא שואל על המשלחת המשפטית

מושיק אביב: בדוברות

מושיק אביב:  יש שם משפחות שלוקחים, יש הרבה מאוד תחומים שונים

עמית הלוי: משה, הכנתם תיק?     

מושיק אביב: כן, כן

עמית הלוי: טיעונים ו - - -     

מושיק אביב: כן, כן לגמרי השפענו, כל גורמי ההסברה שנמצאים פה

מושיק אביב:  השפענו גם על הטיעונים, כולל הוכחות, כולל דברים, חלק בלתי נפרד

מושיק אביב:  זה לא קרה אף פעם במדינת ישראל, כל הפעולה ההסברתית נכנסה – סליחה, אני לא רוצה להגיד לא קרה, בטח קרה, אני לא כזה ותיק – במקרה כזה, קבוצה אחת שמתאגדת ומכינה את כל הפעולות המשפטיות, עם טיעונים הסברתיים על כל המכלול הרחב, כולל הרבה מאוד פעולות שגם נראות לעין וגם פחות נראות לעין אלא יותר משפיעות על מקבלי ההחלטות ועל דעת הקהל

מושיק אביב:       אני שוב אומר, מה שחשוב פה, זה משהו שלא תכננו אותו, הוא בלת"מ, לדבר כזה הזדקקנו גם לתקציב וגם לפעולות כאלה ואחרות

זאב אלקין: משה, אתה אומר שהסעיף התקציבי נפתח עוד לפני שאושר תקציב 2024

מושיק אביב: במלחמה הוא נפתח הרבה פעמים, גם כשאנחנו יושבים בקבוצות תכנון ומסתכלים על הבאות וגם על דברים בלתי צפויים, יש דברים שהם בלתי צפויים

מושיק אביב:  אבל הדבר הזה מראה שני דברים: דבר אחד, קודם כול, הבנה באוצר לצורך

מושיק אביב:  דבר שני, הפעולה המשותפת, שהיא לא רק מכפיל כוח היא באמת הסיפור של יחד ננצח, יחד ננצח

מושיק אביב:  נמצאים פה כמעט כל הגופים, גם משרד הביטחון – דובר צה"ל, מתפ"ש, הגופים המשפטיים של צה"ל; משרד החוץ שעושה שם עבודה מרכזית מאוד ומובילה; משרד התפוצות שהצטרף לעניין, ועוד ועוד, המל"ל, לא אכניס את כולם

עמית הלוי: רגע

עמית הלוי:  אני חייב לומר משהו, סליחה, זה פשוט קורה מוחרתיים

עמית הלוי:  אני לא יודע אם זה הדיון כאן

זאב אלקין: לא

עמית הלוי: אני רק אומר שהייתי שמח מאוד שהתיק הזה יגיע לוועדה, התיק שהכנתם, אשמח מאוד לראות אותו

עמית הלוי:  אמרתי את זה אתמול לראש הממשלה אחרי המינוי של פרופסור ברק, הוא הסביר את ההיגיון

עמית הלוי:  אני חושב שהציפייה שלנו מפרופסור ברק, בוודאי מעורך הדין שמייצג אותנו וממשלחת הסברה – אם יש משלחת כזאת שמלווה – שהנחות היסוד שעליהן יושתתו הטיעונים, גם המשפטיים אבל אני אומר בוודאי פה לפורום של ההסברה, תהיינה הנחות היסוד שישראל תמיד ייצגה

עמית הלוי:  למשל, מעמדנו בשטח

עמית הלוי:  אני שומע קולות, כולל לצערי גם משר הביטחון ואחרים, כאילו אנחנו פה מעולם לא העלנו על דעתנו לומר שאנחנו כובש בעזה, עמדה מסורתית, disputed territories

עמית הלוי:  בוודאי שהטענה שלנו היא הרבה יותר מהטענות של - - - אם כבר כובש, החמאס כבש לפני 16 שנה

עמית הלוי:  כלומר, הטענות היסודיות

עמית הלוי:  או היחס לאוכלוסייה האזרחית, מי מהם peaceful civilians, מי מהם - - -     

מושיק אביב: אני מציע לפנות למשרד המשפטים

עמית הלוי: לא, זה לא היה משפטי, זה היה גם ההסברתי, האם האוכלוסייה - - -     

זאב אלקין: לא, אבל לא יכול להיות שההסברתי לא מותאם למשפטי

זאב אלקין:  בסוף המשפטי קובע את הטון

מושיק אביב: בסוף המשפטי קובע

עמית הלוי: אין בעיה

זאב אלקין: ההסברתי מסביר את מה שהמשפטי מציג

עמית הלוי: החמאס פועל למען רצח העם, כידוע לך, כבר 16 שנה – ממוסמך, מתועד – מהקמתו, לאורך שנים

זאב אלקין: חבר הכנסת הלוי

עמית הלוי: אני שואל, האם התשתית הזאת קיימת במשלחת הזאת? זה העיקר בעיניי

עמית הלוי:  בסדר גמור, פרופסור ברק ניצול שואה, אפשר להבין

זאב אלקין: לא, הוא לא קשור למשלחת, הוא שופט, אלה שני אירועים שונים

עמית הלוי: הכוונה שהוא נבחר על ידינו כמי שישמש - - -     

זאב אלקין: אבל ברגע שהוא הלך להיות שופט הוא לא מייצג את הטיעון הישראלי

עמית הלוי: אני מבין, נתתי את זה רק בתור דוגמה, אמרתי מה הציפיות שלנו

עמית הלוי:  זה יכול להיות קו הסברה אחר, רק ההיבטים של כמה אנחנו מסייעים לאוכלוסייה האזרחית ולא להציג דווקא את התשתית שהיא העיקר בעיניי

זאב אלקין: שוב פעם, אני לא חושב שהקו ההסברתי פה יכול להיות שונה מהקו המשפטי שמדינת ישראל תבחר להביא באופן רשמי

זאב אלקין:  אגלה פה מאחורי הקלעים, רציתי לקיים דיון השבוע

עמית הלוי: על הקו המשפטי 

זאב אלקין: על הכול, על מה שרלוונטי לנו כוועדה שעוסקת במדיניות חוץ והסברה, על היערכות מדינית, על הקו, על ההשלכות המדיניות האפשריות של הפסיקה, על המנגנונים של מימוש הפסיקה, וכמובן, כל המדיניות ההסברתית

זאב אלקין:  יושב-ראש הוועדה החליט שהוא קודם רוצה לקיים דיון בוועמ"ש מודיעין על כל האירוע הזה ורק אחר כך הוא ישחרר אותנו לדון בהיבטים שאנחנו אחראים עליהם כוועדת משנה

עמית הלוי: מתי יש דיון כזה?     

זאב אלקין: אני מבין שבשבוע הבא יש דיון כזה

עמית הלוי: אחרי

זאב אלקין: כן, כי בכל מקרה קובעי המדיניות בנושאים האלה כבר לא בארץ, כולם בהאג, הם כבר נסעו ביום ראשון

מושיק אביב: אני גם מזכיר שיש לנו דרך ארוכה עם המשפט הזה, יש לנו דרך ארוכה בעניין

זאב אלקין: זה גם לא ייגמר

זאב אלקין: לא, זה גם לא יגמר, כנראה שזה לא יגמר שם

מושיק אביב: דיון כזה, זה הולך לקחת שנים

זאב אלקין: זה כמו התיקים של בית המשפט העליון, כמו שאתה מכיר, שבג"ץ דן בהם אבל אחר כך הפסיקה מגיעה במועד הבלתי צפוי

מושיק אביב: עכשיו אנחנו דנים על מה לעשות בהמשך

עמית הלוי: לא, אני אומר: העמדה הישראלית של העורך דין שלנו – נעזוב את פרופסור ברק – תוצג השבוע

עמית הלוי:  מהי העמדה הישראלית של העורך דין של מדינת ישראל?      

זאב אלקין: עמית, אבל זה לא הדיון כרגע

זאב אלקין:  כרגע זה לא הדיון

זאב אלקין:  ראש מערך ההסברה הלאומי הציג את זה, אני מניח, כדוגמה לצורך תקציבי שנולד, למשל, כבלת"מ

מושיק אביב: אחד – כצורך תקציבי למשהו שהוא בלתי צפוי, שניים – החוזק של הביחד הזה של כל הגופים

מושיק אביב:  זה משהו שהיה חשוב לי להגיד

זאב אלקין: אבל אני מאמין שאנחנו גם כן נגיע לדון בזה, בהיבטים שלנו

עמית הלוי: הטיעון המשפטי שלנו, מה אנחנו מציגים? מה עורך הדין הזה מציג?     

זאב אלקין: ברור

זאב אלקין:  כן

מושיק אביב: קודם כול, לגבי העניין התקציבי

מושיק אביב:  כמו שידוע, התחלנו בחוסר תקציבי גדול

מושיק אביב:  מערך ההסברה, בגלל תצורתו הקודמת לפני כניסתי לתפקיד, לא תוקצב כל עוד לא הגיע ראש מערך, הוא תוקצב רק בבסיס של תפעול שוטף

מושיק אביב:  זו גם הזדמנות להגיד לך תודה, חבר הכנסת אלקין, על הפעולה הנמרצת מאוד מול האוצר, מול השר, מול הרמ"ט ומול אגף תקציבים וגם ההבנה של אגף תקציבים

זאב אלקין: קודם כול, זה לא לי, זה לוועדה, אני שליח של הוועדה בעניין הזה

מושיק אביב: לך ולוועדה

מושיק אביב:  וגם לאגף תקציבים, על ההבנה

מושיק אביב:  עכשיו, אחרי שבאמת אמרתי, לא כדי להתחנף כי אנחנו לא בשלב הזה, חשוב להגיד: מערך ההסברה הלאומי דרך הפעולה של החמ"ל – החמ"ל זו רק פלטפורמה – מתקצב את גופי ההסברה של מדינת ישראל

מושיק אביב:  שוב, הוא לא מתקצב מלא כי, למשל, למשרד התפוצות יש הרבה מאוד פעולות שהוא מבצע שלא על ידי הפעולה שלנו

זאב אלקין: ברור

מושיק אביב: כנ"ל גם לגבי משרד החוץ

זאב אלקין: הם תכף יציגו

מושיק אביב: סיכמנו וסיכמנו פה איך תצורת המימון מתקיימת, וזה עובד ועובד טוב

מושיק אביב:  אנחנו אחרי תרגיל הסברתי לגזרה הצפונית ולגזרות נוספות

מושיק אביב:  שם החלטנו על מעט שינוי בעניין הכיוונים

מושיק אביב:  נעשה עצירה נוספת כדי ללמוד לאילו עוד צרכים ניתן מענה ואנחנו עושים את זה בשיתוף פעולה פורה

מושיק אביב:       לגבי תקציב – התקציב שהגיע עד כה, כרגע יודעים להגיד שממוצע התקציב החודשי הוא באזור 40 מיליון השקלים

זאב אלקין: זה בעבר

מושיק אביב: לא, לא, לגבי השנה הקרובה, 2024, אנחנו רוצים 50 מיליון שקלים

זאב אלקין: 50 מיליון שקלים בחודש או בשנה?      

מושיק אביב: בחודש

זאב אלקין: הרי הדיון כרגע הוא על תקציב שנתי, זה אומר שאנחנו מדברים, לצורך העניין, על 600 מיליון שקלים

מושיק אביב: 600 מיליון שקלים

זאב אלקין: זו בקשה או שזה כבר סיכום עם אגף תקציבים?      

מושיק אביב: לא, לא, אין סיכום, זו בקשה

עמית הלוי: כמה יש עכשיו, באופן קבוע?     

מושיק אביב: זה לא היה

עמית הלוי: זה לא היה בכלל

זאב אלקין: זה תקציב גמיש, זה לא כולל את הקבועות של העובדים

זאב אלקין:  600 מיליון השקלים זה התקציב הגמיש, כן?     

מושיק אביב: כן, גמיש

מושיק אביב:  מעבר לזה אנחנו מבקשים – אני אומר שוב, בערך, עוד נגיע לעמק השווה – לקראת הצעת מחליטים שתתקבל בשבועות הקרובים, היא עברה כבר סבב אישורים ראשון ואנחנו מדייקים אותה, להקמת חמ"ל הסברה קבוע של מדינת ישראל

מושיק אביב:  משל"ט, חמ"ל הסברה, שהולך להיות מוקם

מושיק אביב:  כרגע במיקום זמני אבל הוא יהיה קבוע

מושיק אביב:  תהיה בו נציגות של הגופים השונים, פעולה משותפת של מדינת ישראל

זאב אלקין: עלות החמ"ל זה בנוסף ל-600 מיליון השקלים?     

מושיק אביב: לא, לא

זאב אלקין: זה בתוכו, זה בתוך 600 מיליון השקלים

מושיק אביב: לא, לא בתוך 600 מיליון השקלים

זאב אלקין: זה בנוסף

מושיק אביב: בנוסף, כן

זאב אלקין: כמה עלות חמ"ל כזה?      

מושיק אביב: עוד אין לנו עלות

מושיק אביב:  שוב, זו שאלה איזה רזולוציה של מערכות תהיינה שם

זאב אלקין: אבל איך תסגור את זה תקציבית עם אגף תקציבים עד יום חמישי אם אתה לא יודע כמה אתה צריך?      

מושיק אביב: אנחנו עוד מקבלים הצעות מחיר

מושיק אביב:  אני מזכיר שהדיון עם אגף תקציבים נקבע לפני כמה ימים, מחר אנחנו מקבלים הצעות מחיר

זאב אלקין: הבנתי, זה אומר שעד יום חמישי אתם כבר תדעו את המספרים

מושיק אביב: עד יום חמישי יהיה לנו, כן

מושיק אביב:  אנחנו גם יודעים, יש שלב א' של שנת 2024 ואחרי זה, מיקום קבוע, 2025 ומעלה

עמית הלוי: אבל מה המשמעות של זה? פיזי? מקום פיזי?      

מושיק אביב: לא, לא, המשמעות היא בהחלט יוצר הסברתי שמסתכל על מגמות עתידיות, מסתכל על פעולות נרחבות, נותן מענה, מסתכל על הפעילות הכוללת של כלל הגופים, כולל כולם

עמית הלוי: כלומר, זה לא רק מטה, יהיה שם גורם מחקרי שלא קיים היום? פונקציה שלא קיימת היום

מושיק אביב: יהיה גורם מחקרי שלא קיים היום

מושיק אביב:  תהיה נציגות, הכוונה היא לנציגות תקן של משטרת ישראל, תקן של צה"ל, תקנים של משרדים אחרים

מושיק אביב:  זה הוצג ראשונית לראש הממשלה שעקרונית נתן את ברכת הדרך, כולל כל הגופים

עמית הלוי: אני חושב ששווה לעשות על זה דיון, זה נושא חשוב מאוד

עמית הלוי:  השאלה היא האם זה רק מטה מתכלל או שבאמת יש פה – כמו שאתה אומר

עמית הלוי:  אני מברך מאוד על זה, רק שבאמת צריך לתת על זה את הדעת, על מה שיש בדבר כזה, אם עושים מטה בפעם הראשונה, כולל הסברה, אפילו כולל השפעה

זאב אלקין: לא, זה לא הכלי להשפעה, זה בערוצים אחרים

עמית הלוי: זה לא בתוך זה? אבל אם כבר עושים מטה על כל הסיפור הזה, לא בדברים החסויים

זאב אלקין: ישנם ערוצים אחרים שעוסקים בנושא ההשפעה

זאב אלקין:  אני מניח שראש מערך ההסברה הלאומי, בצורה כזאת או אחרת, הוא חלק מהתהליך הזה מטעם הממשלה

זאב אלקין:  אבל אלה נושאים שאני לא מביא לשולחן כאן בגלל שבדרך כלל רוב פעולת ההשפעה היא חסויה

מושיק אביב: אני לא נוגע בזה, אני לא מפרט בכוונה, אבל יש פה בתוך התקציב שלנו גם אלמנטים שקשורים לדבר הזה

מושיק אביב:  כרגע זה לא פה

זאב אלקין: אתה יכול לפרט מעט על 50 מיליון השקלים בחודש? לאיזה מטרות הם אמורים ללכת, בערך, ברור שזה דינאמי אבל בערך

זאב אלקין:  אני מניח שאגף תקציבים שאל אתכם: נניח שקיבלת 50 מיליון שקלים, מה אתה עושה עם זה? מה אתה מתכוון לעשות?      

מושיק אביב: כל עוד אנחנו במלחמה יש חלוקה בשותפות עם המשרדים, כל משרד על הדברים שבחלוקת האחריות הוא זה שמקדם, הוא זה שמייצר, הוא זה שמבצע

מושיק אביב:  זאת אומרת שיש פה לפי המודל שהכרת, לא אחזור עליו, דיונים שוטפים

זאב אלקין: כן, תכף גם נעבור למשרדים האחרים

מושיק אביב: קמפיינים ייעודיים מיוחדים – חשוב להגיד שהאירוע בהאג עכשיו הוא כמעט ברובו, כל ההיבטים של ההסברה, ממומן על ידי התקציב של מערך ההסברה

מושיק אביב:  כמעט, שוב, כמובן שגם למשרד החוץ יש פה תקציבים שהוא שם, משרד התפוצות שהצטרף לעניין

מושיק אביב:  מבחינתנו, שותפות

מושיק אביב:  לכן אנחנו שמים תקציב ייעודי לפעולות שכאלה על פי צורך, אנחנו מאתרים צורך או יום מיוחד בשנה או פעולה שנדרשת לאור זיהוי ואיתור צרכים כאלה ואחרים

מושיק אביב:  כמובן שיש קידום של קמפיינים כאלה ואחרים עם גופים שונים, סרטונים, מחקרים

מושיק אביב:       לדוגמה, אנחנו בהיערכות לצפון

מושיק אביב:  אנחנו ממש בשלבי החתימה האחרונים, יחד עם דובר צה"ל, על מרכז תקשורת בצפון

מושיק אביב:  אם נצטרך, כשתפתח עלינו גזרה צפונית, אנחנו בהיערכות, סגירת חוזים למיקום בצפון שבו נארח במקום משותף

מושיק אביב:  שיתוף פעולה של דובר צה"ל ושלנו, עבודת מטה שנעשתה שם שנים רבות, עבודת מטה שניצן, לע"מ, עשה פה אצלנו

מושיק אביב:  איחדנו את הכוחות ונקים מקום אחד שמהווה מרכז תקשורת בצפון

מושיק אביב:  שוב, זה על פי צורך, גם זה, אנחנו עוסקים בחוזים עתידיים

מושיק אביב:       אולפן – גל שקט במקרה של חירום – היום יש גל שקט שניתן כרגע על ידי משרד התקשורת לגלי צה"ל, אנחנו בהיערכות גם לדבר הזה מטעם המדינה שבו נוכל להוציא הצהרות של דובר צה"ל או של בכירים במדינה כשאנחנו רוצים לתת הצהרות לעם

מושיק אביב:  זה יהיה רק ב-AM ואנחנו רוצים לרכוש ערוץ מסודר

מושיק אביב:       זאת אומרת, במקביל לעבודה היום-יומית ולמלחמה הבין-לאומית שלנו, אנחנו עושים עבודת תשתיתית כדי לקבע ולקדם דברים שלא היו פה בעבר, ואנחנו מקדמים אותם

מושיק אביב:  וזה בתוך התקציבים הללו

מושיק אביב:  נתתי דוגמה, מרכז תקשורת

זאב אלקין: בגדול, כשאני מסתכל על 50 מיליון השקלים האלה – בממוצע, לפי התכנון שלכם – כמה יופעל על ידי מערך ההסברה הלאומי באופן ישיר וכמה יועבר לטובת חיזוק הפעילות של משרדי ממשלה אחרים? למשל, דרך קמפיינים בלפ"מ כמו שאתם עושים, או סיוע ישיר למשרד

זאב אלקין:  באחוזים, בגדול

מושיק אביב: 50% אנחנו, 50%

מושיק אביב:  הגופים האחרים

זאב אלקין: זאת אומרת ש-50% יצאו החוצה

מושיק אביב: כשאני אומר אנחנו – אני לא אומר את זה פה, יעידו חבריי – זה בשולחן עגול עם הגופים האחרים

זאב אלקין: ברור

מושיק אביב: אנחנו מוציאים, אבל זה משהו שהוא בדיאלוג על השולחן הזה של הערכת המצב היומית שמתבצעת ב-12:00

מושיק אביב:  שם מסתכלים 24 שעות אחורה, 24 שעות קדימה, גם את זה נעשה טוב יותר

מושיק אביב:  אבל משם, בין לבין – בין הערכת המצב ואחרי זה ולפני זה – מתבצעות הרבה מאוד פעולות ומתבצעים הרבה מאוד דיוני חשיבה ומתבצעות הרבה מאוד החלטות לפעולה שאנחנו עושים ביחד

מושיק אביב:  לכאורה, אנחנו אלה שעושים, אבל המנדט לא אצלנו

עמית הלוי: רק כדי להבין, כל התקציבים, כל סעיפי התקציב האחרים שיש במשרד החוץ, במשרד התפוצות –  או שלא היה, כמו שאתה אומר, רק אצלך היו כמה שקלים בודדים לקבועות אבל הכול - - -     

מושיק אביב: לא, יש גם משרדים, יתייחסו

מושיק אביב:  מנכ"ל משרד התפוצות אמר פה שהוא מקצה מתקציב משרדו לפעולות כאלה ואחרות, רון יתייחס לזה

עמית הלוי: רגע

עמית הלוי:  אבל זה יישאר, זה חוץ מ-600 מיליון השקלים, זה לא קשור מבחינת משרד האוצר

מושיק אביב: כן

זאב אלקין: זה התקציב שיהיה

זאב אלקין:  תכף נבין מה הפערים כרגע מול אגף תקציבים, מה הסיכוי שבסוף זה יהיה המספר

זאב אלקין:  אבל זה התקציב שיהיה בידי מערך ההסברה הלאומי, שמחציתו יוזרם על בסיס חודשי לסיוע וחיזוק פעילות גופי הסברה אחרים ומחציתו יופעל באופן ישיר לקמפיינים ייעודיים כמו הסיפור של האג ודברים אחרים

עמית הלוי: וכמה מתוך זה, זה שיתוף הפעולה עם גורמים אזרחיים? כל המצ'ינגים

זאב אלקין: זה משרד התפוצות

מושיק אביב: משרד התפוצות לקח את זה על עצמו

מושיק אביב:  אגיד משהו מעבר לזה, גם בזה לקחנו כל מיני קבוצות כאלה ואחרות ועשינו איתן פעולות

מושיק אביב:  אני לא רוצה להרחיב כי אני לא רוצה להתהדר בזה

מושיק אביב:  החבר'ה האלה זקוקים לעוד הרבה תקציב, עוד הרבה

מושיק אביב:  שוב, יכול להיות שבשנת 2024 כן תתבצענה פעולות נוספות

מושיק אביב:  אני לא מדבר על תמיכות, זה משרד התפוצות

מושיק אביב:  אני בכלל חייב להגיד שאנחנו על בסיס יומי, משרד התפוצות ואנחנו, בשיח עם המנכ"ל שלהם

מושיק אביב:  אתמול הוא היה באולפן אצלנו

מושיק אביב:  בכלל, הדיאלוג הוא בריא ונכון ויש לנו גם מקום

מושיק אביב:  האבק ממה שקרה בהתחלה קצת שקע

מושיק אביב:  אנחנו עדיין בלחימה, יש לנו עוד הרבה מאוד דברים לשתף פעולה

זאב אלקין: דווקא בתחום ההסברתי זה אפילו קשה יותר, זה לא יהיה קל יותר זה יהיה קשה יותר

מושיק אביב: קשה הרבה יותר ולכן בדברים שאנחנו רואים שאפשר ונכון לעשות שיתופי פעולה, נהיה שם וזה יהיה מתוך התקציב שלנו

זאב אלקין: רק שאלה אליך, נדמה לי שאחרונה בהקשר הזה, לפני שנעבור לגופים אחרים

זאב אלקין:  איפה זה עומד כרגע מעשית מול אגף תקציבים? נניח, אתה כרגע יודע לסמן פערים? נניח שביקשתם 600 מיליון שקלים בשנה והם הסכימו ל-700 מיליון שקלים או ל-100 מיליון שקלים או ל-200 מיליון שקלים

זאב אלקין:  איפה זה עומד בשלב הזה? כדי שנבין מה גודל הפערים לקראת יום חמישי

זאב אלקין:  מן הסתם כבר עשיתם סיבוב אחד או שניים כי יום חמישי - - -     

מושיק אביב: לא, לא, עם אגף תקציבים לא עשינו, זה עדיין פנימי מול משרד ראש הממשלה

מושיק אביב:  זה עולה מחר לאגף תקציבים, הם עדין לא קיבלו את הדרישות

זאב אלקין: זאת אומרת שהם לא מכירים את המספר הזה, 600 מיליון שקלים, בכלל

מושיק אביב: לא, לא

מושיק אביב:  אני רק אומר שזה לא רחוק מהמספר שאמרתי פה מספר פעמים בוועדה

מושיק אביב:  דיברנו על 65 מיליון שקלים לחודש, ככה אמרנו בתחילת המלחמה

זאב אלקין: ירדתם ל-50 מיליון שקלים

מושיק אביב: כן, אנחנו יודעים לעשות - - -     

זאב אלקין: ועוד חמ"ל

מושיק אביב: לא, אבל אני לא הוגן כלפי גל – שאני לא רואה את פרצופו – זה לא הוגן, לא ישבתי איתו על המספר הזה

מושיק אביב:  צריך גם להבין, כל המשרדים כמרקחה עכשיו לקראת הדיונים התקציביים ועדיין פנימה לא נאספנו מספיק

מושיק אביב:  ממש סיימתי פה, אנחנו מול אגף תקציבים של משרד ראש הממשלה שמגבה אותנו ונמצא איתנו באופן צמוד, עם הבנה, כולל אמירה: לא נעצור את פעילות ההסברה

מושיק אביב:  לכן נדייק את זה ויכול להיות שזה יהיה פחות

זאב אלקין: מי מייצג אתכם בתקציבים של רוה"מ בעניין הזה, דרורית?     

מושיק אביב: כן, דרורית

מושיק אביב:  דנה

מושיק אביב:  יש לה סגנית, דנה

מושיק אביב:  אבל העבודה איתם צמודה

זאב אלקין: בסדר גמור

זאב אלקין:  אני מציע שאגף תקציבים יתייחס במרוכז להכול

זאב אלקין:  נעבור את הגופים וניתן לאגף תקציבים אבל תרשמו כבר עכשיו שאלה

זאב אלקין:  כמובן שאשמח לשמוע את התגובה הראשונית שלכם למספרים האלה ששם פה ראש מערך ההסברה הלאומי, מבחינת הצורך המתוקף שלו בתיאום עם אגף תקציבים של משרד רוה"מ, כפי שהוא הציג

זאב אלקין:       בבקשה, משרד החוץ

עמנואל נחשון: אני עמנואל נחשון, סמנכ"ל דיפלומטיה ציבורית, משרד החוץ

עמנואל נחשון:  אולי אתחיל, ברשותך, בלקחת צעד אחד אחורה ולהגיד משהו שאולי הוא מובן מאליו אבל חשוב להגיד אותו

עמנואל נחשון:  המלחמה הזאת מתנהלת מצד אחד בשטח, ברצועת עזה, אבל מצד שני היא מתנהלת ברחבי העולם והיא מלחמת דיפלומטיה ציבורית לכל דבר ועניין

עמנואל נחשון:  אני חושב שזו פעם ראשונה שאנחנו חווים את התופעה הזאת בעוצמה כל כך גדולה ובצורה כל כך חד-משמעית

עמנואל נחשון:  זו מלחמה שמתנהלת ברשתות החברתיות, באוניברסיטאות, בקמפוסים, ב-1,001 מקומות ברחבי העולם

עמנואל נחשון:  והפעילות שמתבצעת כאן, שאנחנו מבצעים כולנו, היא פעילות לחימה לכל דבר ועניין

עמנואל נחשון:  בסופו של דבר התוצאה של המלחמה תושפע לא מעט מההישגים שלנו בזירות האלה, מפני שאפשר לנצח בשטח ואפשר להפסיד בזירות אחרות וזה יכול לגרום להפסד, מפני שבסופו של דבר ההיבטים התודעתיים הופכים ליותר ויותר משמעותיים ויותר ויותר בעלי משקל כבד

עמנואל נחשון:  זאת אמירה כללית

זאב אלקין: לכן אנחנו כאן ולכם אנחנו מקיימים את הדיון, בגלל שאנחנו מסכימים עם התפיסה הזו

עמנואל נחשון: אני גם מתחבר מאוד לדברים שמושיק אמר לגבי הצורך בתיאום ובעבודה משותפת, ואני רוצה גם לומר שאנחנו מרוצים מאוד משיתוף הפעולה עם מערך ההסברה הלאומי

עמנואל נחשון:  קיבלנו סכומים כל אימת שביקשנו, אתם גם יזמתם ופניתם אלינו והצעתם תוספות תקציביות לפרויקטים כאלה ואחרים, ואנחנו נענינו בשמחה

עמנואל נחשון:  אני חושב שזה עובד בצורה יפה מאוד

עמנואל נחשון:       יש היבטים שהם ייחודיים למשרד החוץ, זו העבודה שלנו בנציגויות ברחבי העולם

עמנואל נחשון:  זו גם היכולת שלנו, בזכות אותן שגרירויות ברחבי העולם, להביא ארצה משלחות וגם לשגר לחו"ל כל מיני גורמים רלוונטיים

עמנואל נחשון:  כמובן שצריך שלכל זה יהיה ביטוי תקציבי

עמנואל נחשון:  אני מגיע לדיון הזה, אני מוכרח להגיד, בעמדת נחיתות מסוימת מפני שעדיין לא התקבלו ההחלטות אצלנו במשרד

זאב אלקין: יומיים לפני האישור הסופי של התקציב בממשלה

עמנואל נחשון: אבל אני עדיין לא מסוגל לבוא ולהגיד לך מה התקציב שאני צפוי לקבל בשנה הקרובה

עמנואל נחשון:  ביקשנו הגדלת תקציב מאוד מאוד משמעותית ביחס לשנים רגילות

עמנואל נחשון:  בשנה רגילה, וכבר דיברתי על זה בוועדה בעבר, האגף לדיפלומטיה ציבורית מקבל סדר גודל של 60-50 מיליון שקלים לשנה, בנוסף לתקציבים שמגיעים ישירות לשגרירות שלנו ברחבי העולם לפעילות דיפלומטיה ציבורית שוטפת

זאב אלקין: מה ההיקף שלהם?     

עמנואל נחשון: הם לא כל כך גבוהים, רוב ההוצאות נעשות כאן מהמטה

זאב אלקין: בערך, מה סדר הגודל התקציבי של כל מה שמגיע לשגרירויות?     

עמנואל נחשון: זה מיליונים בודדים

זאב אלקין: על כל העולם ביחד? לא מיליון לשגרירות מסוימת

עמנואל נחשון: לא, לא, זה מיליונים לבודדים, לכל השגרירויות, לפעילות בתחום הדיפלומטיה הציבורית

עמנואל נחשון:  למה? מפני שאת רוב מה שכרוך בהוצאה כספית אנחנו עושים מהמטה

עמנואל נחשון:  למשל, הפקה של סרטים, קידום ממומן

עמנואל נחשון:  בעצם, כל התחומים שדורשים הרבה כסף אנחנו מוציאים מהמטה בירושלים

זאב אלקין: זאת אומרת שהתקציב השנתי בדרך כלל לא עובר 60 מיליון שקלים

עמנואל נחשון: נכון

עמנואל נחשון:  הוא לא מתאים בעליל למצב שבו אנחנו נמצאים, על זה אין ויכוח בכלל

עמנואל נחשון:  אבל שוב, אני לא מסוגל לנקוב בסכום ואני כבר מודה למושיק מראש על אותם 25 מיליון שקלים

עמנואל נחשון:  כשהוא יקבל 50 מיליון, הוא יוכל לשים מתוכם 25 מיליון שקלים שייוותרו למשרדי ממשלה אחרים

זאב אלקין: אבל עמנואל, אני מניח שבתוך השיח הפנים משרדי כן העליתם צורך, הגדרתם צורך שצריך

זאב אלקין:  אתה גם איכשהו יודע מה מהפערים ומה סדרי הגודל, כי אני לא מאמין שהמשרד בנקודת הזמן הזאת – של יומיים לפני ההצבעה בממשלה – לא נסגר לפחות על התביעות שלו, מה הוא מבקש

זאב אלקין:  מה הוא יקבל זה לפעמים באמת נסגר בשעת לילה, מה שנקרא בחמש בבוקר

זאב אלקין:  אפילו לי יצא פעם אחת לנהל משא ומתן על התקציב של משרד החוץ, אני מכיר את החוויה

עמנואל נחשון: אין ברשותי סכומים למסור, אנחנו נמצאים בחילופי שרים

זאב אלקין: אבל מה ביקשת?      

עמנואל נחשון: בעצם, באתי בשתי גישות: באתי עם תוכנית מקסימליסטית שהיא של כמה מאות מיליוני שקלים בשנה ואני לא מעריך שאקבל אותה; מה שביקשתי בצורה ריאלית זה סדר גודל של 100 מיליון שקלים, זאת אומרת, הכפלת התקציבים

זאב אלקין: ל-100 מיליון שקלים בשנה

עמנואל נחשון: כן

זאב אלקין: ומה התגובות שקיבלתם מהנהלת המשרד?      

עמנואל נחשון: עדיין לא, לא קיבלתי

זאב אלקין: אבל הם ידעו שאתה הולך לדיון פה, מן הסתם - - -     

עמנואל נחשון: כן, אבל אנחנו עדיין לא בשלב הזה, זה עדיין לא מספיק בשל כדי שאוכל להביא לפה

זאב אלקין: אני רק רוצה להזכיר לכולנו שאם התקציב יישאר בקבועות של 60-50 מיליון שקלים – למרות שפעילות אינטנסיבית מלחמתית התחלתם רק ב-7 באוקטובר, הגענו למצב שבחודש דצמבר הייתם על אפס תקציב

זאב אלקין:  בדיון הקודם כאן בסוגיה תקציבית הוצג לנו שמשרד החוץ הולך לדומם מנועים כי נגמר לו הכסף

עמנואל נחשון: קיבלנו סכום נוסף

זאב אלקין: עצם הצגת הדברים פתרה את הבעיה, כמו שכולנו חשבנו בסיום אותה ישיבה

זאב אלקין:  אכן, אפילו לא הייתי צריך להתערב יותר מדי מעבר לפרסום הידיעה הזאת, זה כבר עשה את שלו

זאב אלקין:  רק שאני מעריך שאם זה יישאר 60-50 מיליון שקלים נגיע לתוצאה הזאת, שתצטרך לדומם מנועים הרבה לפני חודש דצמבר כי הפעילות האינטנסיבית נשארת

זאב אלקין:  מי שחושב שהמלחמה נגמרה, היא אפילו לא נגמרה

זאב אלקין:  אבל בתחום ההסברתי היא להפך, היא רק הופכת ליותר קשה ויותר נדרשת

זאב אלקין:  לכן גם 100 מיליון שקלים זו בקשה יחסית  צנועה מאוד

עמית הלוי: הוא בונה על מושיק, הוא אמר לך

זאב אלקין: את זה היה לו פה גם אז, כי יש דברים שמושיק לא יכול להחליף אותו בהם

עמנואל נחשון: העניין הוא שיש בעיה בוועדה פה, היא גלויה ואני עושה לו בעיה כי יגידו לו: אתה תיקח X, תעזוב,  מהמשרד אל תיקח

עמית הלוי: לא, אבל זו בעיה אמיתית

עמית הלוי:  אני לא מבין מה החלוקה כאן, לא ראיתי את מה שאתה  - - - כלומר עוד לא - - -     

זאב אלקין: אבל לרוב הכסף של מערך ההסברה הלאומי מול המשרדים האחרים הלך לקמפיינים ממומנים דרך לפ"מ, לכן הוא לא החליף את יצירת התכנים, למשל, וכל הפעולות האחרות – משלחות וכו' – שעושה משרד החוץ

עמית הלוי: כלומר, 100 מיליון שקלים הם לאותם הדברים שאתה עושה: הפקת סרטים, משלחות ודברים מהסוג הזה, רק בקנה מידה רחב

עמנואל נחשון: הלחם והחמאה שלי, אבל יותר מזה

עמנואל נחשון:  רק לתת דוגמא להמחשה: מושיק התייחס למשלחת שיצאה עכשיו להאג, יש לי כבר ארבעה אנשים שנמצאים בהאג

עמנואל נחשון:  בנוסף לכסף שקיבלנו ממערך ההסברה הלאומי הוצאנו סכום של 700,000 שקלים מהמשרד כדי שהם יהיו מסוגלים לבצע פעילות מיידית, זה הפקת סרטונים, זה קידום ממומן

עמנואל נחשון:  במקרה הזה אנחנו גם מרימים איזשהו אירוע הסברתי בהאג

עמנואל נחשון:  יש פעילות שמתבצעת שדורשת את הכסף באופן מיידי

זאב אלקין: אנחנו פה בערפל קרב אפילו גדול יותר מאשר עם מערך ההסברה הלאומי כי אנחנו לא יודעים אם משרד החוץ עומד מאחורי המספר הזה או שהוא מתעדף את הבקשות שלו לאגף תקציבים באופן שונה

זאב אלקין:  עדיין נשמח לשמוע את עמדת אגף תקציבים בעניין הזה וכמובן שנשמח אם תעדכן אותנו בסוף מה התוצאה

זאב אלקין:  היא תהיה, כך או אחרת

זאב אלקין:  אני מניח שבלילה בין חמישי לשישי השרים ירימו את ידיהם בעד שינויים בתקציב המדינה, אני מעריך שיהיה רוב בממשלה וזה יאושר

זאב אלקין:  עד השבוע הבא נדע מה התשובות כדי שנוכל ככנסת להתייחס לזה     אני מבקש מכל הגופים שמדברים פה להעביר אלינו, לא לחכות לדיון הבא אלא להעביר אלינו בסוף את התוצאה, מה כן סוכם בממשלה, כדי שאנחנו נראה את התמונה הכוללת ונבין אם צריך עוד דיון או לא צריך עוד דיון באופן דחוף תוך כדי דיוני התקציב בכנסת

זאב אלקין:       משרד החוץ, אתם רוצים להוסיף עוד משהו?     

עמנואל נחשון: אני מתכתב עכשיו עם הגורם הרלוונטי, אם יהיה עדכון אעביר

זאב אלקין: אם יהיה עדכון במהלך הישיבה, תעדכן אותנו

זאב אלקין:  תגיד לו, לגורם הרלוונטי, שהכנסת רוצה לדעת בכל זאת מה אתם מבקשים

זאב אלקין:  אם לא לדעת מה קיבלתם, לפחות לדעת מה אתם מבקשים רשמית ממשרד האוצר

זאב אלקין:       השחקן הבא, נראה לי לפי הסדר, זה משרד התפוצות

רומן ברונפמן: צוהריים טובים, שמי רון ברומר, ראש אגף בכיר ליוזמות במשרד התפוצות והמאבק באנטישמיות

רומן ברונפמן:  מה שארצה לעשות, ברשותך אדוני יושב-הראש, זה לגעת מעט במה שעשינו מאז תחילת המלחמה, בעיקר מבחינה תקציבית כי מתוך זה אנחנו מקישים מה נצטרך בשנה הבאה שברמת סבירות די גבוהה תהיה שנה של לחימה בעצימות כזו או אחרת

עמית הלוי: אגב, גם אם תסתיים הלחימה – ואין הערכה כזאת – דווקא לתפקיד שלכם יש משמעות רבה מאוד, פוסט, בכל מקרה

עמנואל נחשון: נכון מאוד, אבל ההנחה היא שאנחנו צריכים לקחת את מה שנעשה בשלושת החודשים האחרונים ואיכשהו לעשות לזה נרמול ל-12 חודשים

זאב אלקין: כן, אבל בתחום ההסברתי אנחנו ללא ספק באמת נהיה בעולמות של פוסט טראומה

זאב אלקין:  אגב שיקום הנכים של ההסברה הישראלית בהקשר הזה

זאב אלקין:  זאת אומרת, כמו שזה יחידות של משרד הביטחון שהתקציב שלהן רק גדל בסוף המלחמה, הוא לא קטן, אותו דבר יקרה פה, כמות הבעיות תגדל

עמית הלוי: אתה אומר שהקרב הוא על הפרשנות של האירוע

רומן ברונפמן: למשרד התפוצות יש תפקידי ליבה שהוא עושה בשגרה: תפוצות, כמובן ששימור קשר עם יהדות התפוצות, מאבק באנטישמיות, החל מפברואר האחרון גם סוגיית המאבק בדה-לגיטימציה

רומן ברונפמן:  אני שם את זה רגע בצד, מיד אחזור לזה

זאב אלקין: כן, אנחנו מדברים רק על הרגל של ההסברה

זאב אלקין:  אני לא מוסמך, וזה לא במסגרת סמכות הוועדה, לדון בתקציבים, יש ועדה אחרת בכנסת שתדון בזה, בתקציבים של תפוצות, אנטישמיות

זאב אלקין:  דה-לגיטימציה יותר רלוונטית אלינו

עמנואל נחשון: חשוב לי להראות את החיבור המיידי ואסביר

עמנואל נחשון:  אסביר שוב, אני שם את זה בצד, לכן אמרתי שאני שם את זה בצד

עמנואל נחשון:  קודם כול, אני מתייחס לכל סוגיית ההסברה או התודעה

עמנואל נחשון:  בשלושת החודשים האחרונים עבדנו בשני מישורים מרכזיים – בצורה גסה מאוד, כמובן שאפשר להיכנס ליותר פרטים – אחד זה פעילות של המשרד בעולמות התודעה, בדגש רב מאוד על קידום ממומן, רכש מדיה – כמובן באמצעות לפ"מ, בעבודה המצוינת וההרמונית עם מערך ההסברה

עמנואל נחשון:  בעולמות האלה הוצאנו עד כה כמעט 21 מיליון שקלים מתחילת המלחמה, 20 מיליון ו-920,000 שקלים נכון לדוח של אתמול

עמנואל נחשון:  לצד זה אפשר לומר שלקחנו על עצמנו, סליחה על הפטרוניות הזאת, את התפקיד של סיוע ליוזמות אזרחיות מופלאות שחלקן מיוצגות כאן בחדר

עמנואל נחשון:  הקצינו לטובת הדבר הזה, לטובת היוזמות האזרחיות, כ-30 מיליון שקלים, 31 מיליון שקלים ליתר דיוק

עמנואל נחשון:  מתוכם 21 מיליון שקלים כבר יצאו והוזרמו לשטח או שהם בתהליכי הזרמה, ועוד 10 מיליון שקלים אני מניח שיצאו לשטח בטווח של שלושה עד ארבעה שבועות מהיום

זאב אלקין: דרך אגב, באיזה משני המסלולים ייצאו 10 מיליון השקלים האלו, במסלול מצ'ינג או במסלול של קול קורא חדש לסיוע בלי מצ'ינג? כי פתחתם שני מסלולים

רומן ברונפמן: במסלול המצ'ינג הוצאנו עד כה אחת 11 מיליון שקלים ויש עוד 10 מיליון שקלים בקופה, זה במצ'ינג

רומן ברונפמן:  לא במצ'ינג, בתמיכות, כל הסכום שהקצינו – למעשה, הגענו ל-11 מיליון שקלים – יצא ל-60 גופים שונים שייהנו ממנו וכמובן, יקבלו אותו במהלך החודשים הקרובים

זאב אלקין: 10 מיליון השקלים שנשארו, לאיזה משני המסלולים?      

רומן ברונפמן: למצ'ינג

זאב אלקין: רק למצ'ינג

זאב אלקין:  אוקיי, זה מבחינת הכסף הקיים

זאב אלקין:  אגב, להערכתכם, יהיה לכם ביקוש למצ'ינג של 10 מיליון שקלים?      

רומן ברונפמן: אם נעשה עוד סבב?     

זאב אלקין: לא, המצ'ינג פתוח, זה קול קורא נושם

רומן ברונפמן: יש 38 פרויקטים שממתינים בתור לנושא של המצ'ינג, שאני צריך לתעדף מתוכם

זאב אלקין: בשביל 10 מיליון השקלים האחרונים שיש מתוך 31 מיליון השקלים

עמית הלוי: למה? המצ'ינג זה רק 100,000 או 200,000 שקלים

רומן ברונפמן: לא, לא, זה בלי המצ'ינג

רומן ברונפמן:  קול קורא בלי מצ'ינג מוגבל לסיוע מקסימלי של 200,000 שקלים, ולא מצ'ינג נדמה לי של-3 מיליון שקלים, נכון? כמה? גם שם יש גג מלמעלה לגודל הפרויקט, כמה הוא?     

רומן ברונפמן: כדי לא לזלול את התקציב בבת אחת, הגדרנו פרויקטים של עד 3 מיליון שקלים

זאב אלקין: עד 3 מיליון שקלים, המשותף

זאב אלקין:  זאת אומרת, מיליון וחצי שלכם – מיליון וחצי של הגוף

עמית הלוי: וה-60 קיבלו 200,000 שקלים? זה 12 מיליון השקלים?     

רומן ברונפמן: עד 200,000 שקלים, יש כאלה שקיבלו מעט פחות, אבל כן, בסך הכול כמעט 11 מיליון שקלים

רומן ברונפמן:  אגב, אדוני יושב-הראש שולט ברזי התמיכות והמצ'ינג שלנו בצורה מופלאה, זה מרשים מאוד

זאב אלקין: לא היית פה בדיונים קודמים, אבל חלק מהמספר הזה, 31 מיליון שקלים, נוצר כתוצאה מבקשות שלנו ושיח עם שר האוצר וגורמים רלוונטיים

זאב אלקין:  ירקתי דם כדי להביא את המספרים האלה, אני זוכר

רומן ברונפמן: בשורה התחתונה, וזו השורה של מה שנעשה עד כה, יש 42 מיליון שקלים שכבר יצאו ועוד 10 מיליון שקלים שיצאו

רומן ברונפמן:  מתוך זה אני מנסה, כמו שאמרתי, לנרמל את הצרכים לשנת 2024

רומן ברונפמן:  כאשר שוב, עמודי התמיכה המרכזיים הם: עמוד התמך האחד, פעילות תודעה של המשרד שכמובן מתוכללת על ידי מערך ההסברה ובשיתוף פעולה מלא וטוב עם משרד החוץ ויתר הגורמים

רומן ברונפמן:  עמוד התמך השני זה הסיוע ליוזמות האזרחיות, לדעתי, זה עולם תוכן ענק – אגיד את זה בעדינות – שלא מטופל היטב ברמה הממשלתית וצריך להעלות הילוך ברמה רצינית מאוד

רומן ברונפמן:  עמוד התמך השלישי, שאני יודע שהוא לא מעניינה של הוועדה באופן מיידי אבל כן קשור, זה כל עולם המאבק באנטישמיות והחוסן הקהילתי

רומן ברונפמן:  אני שם את זה רגע בצד

רומן ברונפמן:      הבקשה התקציבית שלנו מהאוצר לשנת 2024 תהיה כדלקמן: לכל עולם התודעה – תודעה, הסברה משרדית – 40 מיליון שקלים

רומן ברונפמן:  לעולם ההעצמה, התמיכה והסיוע ביוזמות אזרחיות – עוד 80 מיליון שקלים

קריאה: שנתי?     

רומן ברונפמן: כן, אני מדבר על מספרים שנתיים

רומן ברונפמן:      ולעולם האנטישמיות וביטחון קהילות – גם 80 מיליון שקלים

זאב אלקין: עוד פעם, זה אירוע נפרד, אני פשוט לא מוסמך לדון בו ולכן זה לא עוזר לי

רומן ברונפמן: ברור לי אם כי חובה להבין – אתה בוודאי מבין את זה יותר מכולם – את הקשר ההדוק בין מה שקורה כאן לבין עליית הצרכים בכל הנושא של ביטחון קהילות ומאבק באנטישמיות

רומן ברונפמן:  אבל את זה אני שם בצד

זאב אלקין: ברור

זאב אלקין:  אם תצליחו בהסברה, תוכלו להקטין הוצאות בביטחון מול תופעות האנטישמיות

רומן ברונפמן: אלה המספרים שלגביהם אנחנו כבר בשיח בעל פה עם האוצר בנושא

זאב אלקין: הבנתי

זאב אלקין:  השאלה שלי היא כזאת, מנכ"ל המשרד לא פה אבל יצא לי לשוחח איתו בזמנו על האירוע הזה

זאב אלקין:  הוא טען שהוא יודע למצוא משאבים לנושאים האלה מתוך ההרשאות הרגילות של המשרד לנושא התפוצות, שהיו לו, הוא רק צריך את האישור של אגף תקציבים להפוך את ההרשאות האלה, בפועל, למזומן בהתאם ליעדים החדשים

זאב אלקין:  האם זה עדיין המצב או שמדובר פה על כסף תוספתי? זאת אומרת, מה שהוא הציג לנו בזמנו, הוא אמר: אני לא צריך תוספת, אני צריך גמישות; תנו לי גמישות, אני יודע עם ההרשאות שיש לי בכל שנה

זאב אלקין: ; רק שלא יקצצו לי וייתנו לי גמישות ואני יודע לעמוד בזה בלי תוספות

זאב אלקין:  השאלה היא האם זה עדיין בעולמות האלה או שזה כן צורך תוספתי?     

זאב אלקין: קטונתי, אני לא יודע לענות במדויק על השאלה הזאת

זאב אלקין: זו שאלה שעולה 120 מיליון שקלים, זו העלות שלה

רומן ברונפמן: שאלה חשובה, בהחלט נספק את התשובה הזו

זאב אלקין: אם אתה יכול תוך כדי הישיבה – כשתסיים להציג – להביא לנו תשובה לשאלה הזאת, אשמח כי אני מניח שגם לאגף תקציבים יהיה קל יותר להתייחס אם הם יבינו על מה אנחנו מדברים פה

זאב אלקין:  אם זו הפיכת הרשאה למזומן בקצב מהיר יותר ממה שתוכנן או שזה ממש כסף חדש לגמרי שהמשרד מבקש לקבל

זאב אלקין:       מה הסטטוס בשיח שלכם מול משרד האוצר?      

רומן ברונפמן: אנחנו, מה שנקרא, בשיח בעל פה

זאב אלקין: אתה יודע לסמן פערים? קיבלתם מהם כבר איזושהי התייחסות למספרים האלה?      

רומן ברונפמן: אני עוד לא יודע לסמן פערים

רומן ברונפמן:  המסמך הרשמי הזה שאת המספרים מתוכו הצגתי, אני מניח שיועבר לאוצר

זאב אלקין: אוקיי

זאב אלקין:  תכף נשמע את ההתייחסות של אגף תקציבים להכול ביחד

זאב אלקין:  אני מניח שהם יתייחסו גם לזה אבל תנסה במקביל להביא לנו תשובה לשאלה הזאת כי היא מהותית מאוד

זאב אלקין:       רק אגיד פה שאני – ואולי אפילו אעשה איזשהו הפסקה ברצף של גופי הממשלה – ולא רק אני, עמית, אני חושב שפה זו גם עמדה מקיר לקיר בוועדה, כולנו ביחד רואים את הפעילות של גופי ההסברה האזרחיים כבעלי פוטנציאל גדול מאוד להסברה הישראלית

זאב אלקין:  הרבה פעמים הם יכולים להיות הרבה יותר דינמיים מהממשלה, הם יכולים לעשות דברים שהממשלה לא תעשה כי היא סולידית יותר ויש כלים שהיא לא תפעיל או דברים שהיא לא תעשה

זאב אלקין:  לכן אני חושב שהתחום הזה ראוי לכל חיזוק

זאב אלקין:   בגדול, אתם מציעים פה להגדיל אותו בערך פי שניים וחצי ממה שהוא היה בשנה שעברה ובהחלט ייתכן שזה מענה מספק

זאב אלקין:  יהיה ניתן לראות במהלך השנה מה קורה עם זה, כי בסך הכול הקול הקורא עם מצ'ינג הוא נושם, הוא פתוח, אליו אפשר לגשת גם מחר בבוקר וגם בעוד חודש

זאב אלקין:  כל עוד מוזרם לשם כסף הוא יהיה

זאב אלקין:  לעומת זאת, הקול הקורא הקטן יותר אבל שהרבה פעמים מועיל מאוד לגופים הקטנים, כרגע נסגר

זאב אלקין:  הוא נשפט

זאב אלקין:  אגב, הגופים קיבלו כבר את התשובות, כולם, כן? אגב, נבקש, היות וזה כבר יצא לגופים, להעביר לוועדה פה את הרשימה של הגופים הזוכים בשני הקולות הקוראים

זאב אלקין:  כמובן: שם גוף, סכום וגם מה הפרויקט, כדי שנקבל פה תמונה כוללת, מה סוגי הפעילות שמתוקצבים וזכו

עמית הלוי: אם אפשר לומר, בכמה מסקנות

עמית הלוי:  כלומר, עכשיו אתם גם לקראת 2024, יש גופים שכבר פעלו, מה היה טוב? מה לא היה טוב? איזה גופים אזרחיים באמת עשו דברים, כמו שאומר פה יושב-הראש, דברים חשובים

עמית הלוי:  אולי דווקא אותם צריך להעביר מצ'ינג?     

זאב אלקין: אבל מצ'ינג תלוי ביכולת של גוף למצוא כסף

עמית הלוי: נכון, זה תלוי

זאב אלקין: חבר הכנסת עמית הלוי, כל גוף שהיה לו מצ'ינג הלך למסלול מצ'ינג כי הוא ידע שהוא יודע לקבל יותר

זאב אלקין:  מי שלא היה לו, הרבה פעמים זה התארגנויות צעירות, תוססות, דינמיות מאוד

עמית הלוי: אבל פה צריך לבחור

עמית הלוי:  אני יודע, אני יודע שדווקא קידמת את זה

עמית הלוי:  היו 60 גופים שקיבלו 100,000 שקלים, 200,000 שקלים, יכול להיות שחלק באמת היו מקוריים, דברים שהממשלה לא יכולה לעשות,  וצריך לקחת את זה בחשבון, להשקיע בהם יותר, לעשות את זה בפורמט אחר

עמית הלוי:  דווקא היוזמות האלו, של הגופים האלו שקיבלו כסף קטן אבל מהיר, יכול להיות שמהן אפשר לבחור דברים שהממשלה יכולה לקחת על עצמה במסלולים אחרים

עמית הלוי:  אולי אין להן מצ'ינג – להגדיל להן ספציפית, לעשות גודל ביניים, לא של 100,000 שקלים, 200,000 שקלים

זאב אלקין: יושבת פה נציגת החשב הכללי, אני מניח שהיא מיד תצנן אותנו ותגיד שהיא לא יודעת במסלול - - -      

הילה רבני: - - -     

זאב אלקין: כן, יש כללים ברורים מאוד של החשכ"ל

זאב אלקין:  אני רוצה לשבח את החשכ"ל בנושא הזה של הקול הקורא הזה שיחסית יצא מהר מאוד וגם נשפט מהר, אני יודע שגם עם גמישות לא קטנה – למשל בהכרה בשווה כסף וכו' – בהחלט מגיע לכם יישר כוח בהקשר הזה

זאב אלקין:  גם פגשתי את החשב הכללי, את יהלי, בנושא הזה בזמנו כשזה התחיל והוא הבטיח לי באמת לנסות ולתת פה תמיכה ולהגמיש את מה שאפשר להגמיש

זאב אלקין:  מסרי גם לו את תודתנו על כך שזה באמת מה שבוצע

זאב אלקין:  לא שמעתי הרבה תלונות על בעיות בירוקרטיות מעולמו של החשכ"ל בהפעלה של התקציבים האלה

זאב אלקין:       כן, עמנואל

עמנואל נחשון: ברשותך, להשלים את הנתונים כי קיבלתי עכשיו את הנתונים המדויקים

עמנואל נחשון:  לצערי, הייתי קצת אופטימי, השנה התקציב שעמד לרשותנו אכן היה 46 מיליון שקלים

זאב אלקין: זה כולל את השגרירויות?     

עמנואל נחשון: לא, לא, של האגף שלי, האגף לדיפלומטיה ציבורית, 46 מיליון שקלים

עמנואל נחשון:  מתוכם 14 מיליון שקלים קשיח ו-32 מיליון שקלים לפעולות

זאב אלקין: זאת אומרת שיחד עם הכסף שהיה לשגרירויות, זה היה סביב 50 מיליון שקלים

עמנואל נחשון: נכון מאוד

עמנואל נחשון:  מה שאנחנו הולכים לבקש השנה זו בעצם, הגדלה של תקציב הפעולות מ-32 מיליון שקלים ל-50 מיליון שקלים

זאב אלקין: זה אומר שסך התקציב שאתם מבקשים?     

עמנואל נחשון: יהיה 64 מיליון שקלים

זאב אלקין: כרגע זו תהיה בקשה לאגף תקציבים

עמנואל נחשון: נכון מאוד, 14 מיליון שקלים – קשיח ו-50 מיליון שקלים – לפעולות

זאב אלקין: איך תדעו לשרוד עם זה אם את מה שהיה מיציתם תוך חודשיים של הפעילות שלכם?       

עמנואל נחשון: זו שאלה טובה

זאב אלקין: אנחנו אומנם מדברים פה על הגדלה, אבל הגדלה שתאפשר לכם לפעול חמישה חודשים, שישה חודשים, ושוב נגיע בקיץ לנקודה הזאת שתודיעו חגיגית שמה שנשאר לכם זה הטוויטר

עמנואל נחשון: אבל אלה הנתונים שאני מקבל מלשכת המנכ"ל שלי, אלו הסכומים שאנחנו הולכים לבקש

זאב אלקין: אני רוצה לשים פה איזשהו תמרור אזהרה, ותעביר את זה גם למנכ"ל, לדעתי, אנחנו מראש הולכים לעוד כותרת בומבסטית שלמשרד החוץ נגמר תקציב ההסברה והוא מדומם מנועים ויפעל באמצעות הטוויטר בלבד, כי אני לא רואה שזה מסתדר אחרת

זאב אלקין:  זו מתמטיקה פשוטה, אני זוכר איפה היינו בסוף נובמבר וזה רק חודשיים של לחימה

זאב אלקין:  פה אומנם מדברים על הגדלה, אבל היא הגדלה שבמקרה הטוב תכסה לכם את המחצית הראשונה של שנת 2024

עמנואל נחשון: מצד שני גם אדע להימנע מפרויקטים שלא קשורים ללחימה, הרי בשנה שעברה השקענו הרבה מאוד בפרויקטים שלא היו קשורים ללחימה

עמנואל נחשון:  אני רוצה לתת לאדוני דוגמה אחת קטנה: עכשיו עומדת על הפרק השאלה של "אקספו 2025", באוסקה, האם ישראל משתתפת או לא משתתפת? זה הרבה מאוד כסף של משרד החוץ, כולל הרבה מאוד כסף מאגף דיפלומטיה ציבורית

עמנואל נחשון:  אני יודע שבנסיבות הנוכחיות אני לא הולך להשקיע כסף בדבר הזה ולכן זה יפנה לי יותר סכומים לדברים אחרים

זאב אלקין: לכמה זמן? אשאל אותך שאלה פשוטה - - -     

מושיק אביב: לא, אתה תתקשה לתת כי אתם רוצים לעשות את זה

עמנואל נחשון: אנחנו רוצים אבל אני לא מאמין שעל בסיס התקציב הקרוב - - -     

מושיק אביב: בהינתן וייקבע שזה צורך הסברתי כך וכך של מדינת ישראל – צריך לדבר על זה

זאב אלקין: אני לא נכנס כרגע לסוגיה הספציפית של האקספו

מושיק אביב: ברר, אבל היושב ראש, רציתי להגיד בהקשר הזה - - -     

זאב אלקין: פשוט עמנואל, בתור דובר משרד לשעבר, הוא מומחה, הוא יודע שמכל ישיבה כזאת צריך לייצר כותרת שתביא לו כסף

מושיק אביב: הוא מומחה בעוד כמה דברים

זאב אלקין: מהישיבה הזאת כבר יוצאת כותרת: בגלל היעדר תקציב, השנה משרד החוץ לא יוכל להשתתף בתקציב ישראלי ל"אקספו" ולא נשתתף ב"אקספו"

זאב אלקין:  אחר כך, כל השאר, ואידך זיל גמור

זאב אלקין:  אני כבר יודע מה יקרה עוד מעט

עמנואל נחשון: אם אפשר בלי כותרת היום - - - 

זאב אלקין: אבל שמת כותרת, מה אעשה? אתה דובר בנשמה, אתה לא יכול להימנע מזה

מושיק אביב: היושב-ראש, בהקשר הזה חשוב להגיד פה לפני שיתייחסו שאר הגורמים, רציתי להגיד אצ זה בסוף אבל אומר את זה כאן, אנחנו מול גלדיאטורים

מושיק אביב:  זאת אומרת, אנחנו מדברים פה על סכומים כשבמקביל עשינו עבודה תשתיתית כדי לבדוק כמה קטר, כמה מדינות כאלה ואחרות מוציאות

מושיק אביב:  מדובר על מיליארדים, עשרות מיליארדים אל מול כמה שאנחנו מציינים פה בסוף

עמית הלוי: הסברה? בלי השפעה

מושיק אביב: הסברה, אני לא מדבר על השפעה, לא דיברתי פה על השפעה

עמית הלוי: 50 מיליארד?     

מושיק אביב: הרבה יותר

זאב אלקין: בשנה?     

מושיק אביב: הרבה יותר

מוריה שלום: אני רוצה לתת דוגמה מהיום

עמית הלוי: קטר לבדה?     

מושיק אביב: לא

מוריה שלום: יש 8 מיליון תיוגים של FreePalestine רק מהיום, ממומנים

זאב אלקין: כמה זה עולה? למשל

מוריה שלום: הרבה מאוד כסף

זאב אלקין: כמה?     

מוריה שלום: זו הזרמה של כמה מיליונים טובים

מושיק אביב: סביב האג מצאנו הרבה מאוד, אנחנו יודעים שיש הרבה מאוד, אָוָוטָרים שקוראים למדינות מסוימות –  לא אגיד אותן פה – להפעיל עלינו לחץ משמעותי מאוד ברשתות לקראת האג

מושיק אביב:  זאת אומרת, יש פה פעולות אדירות עם הרבה מאוד כסף, יש פעולות תשתיתיות שזה דיון בפני עצמו על סיפור של תרבות וחינוך ועוד ועוד

מושיק אביב:  מה שאנחנו אומרים פה בינינו זה כלום לעומת הצורך ההסברתי של מדינת ישראל אל מול הגדולים, ונראה את זה בהמשך

זאב אלקין: בקיצור, זו האבן ברוגטקה של דוד מול גוליית

מושיק אביב: לגמרי

זאב אלקין: אבל צריך אבן, כי בלי אבן גם הרוגטקה לא תעבוד

זאב אלקין:       עמנואל, בכל זאת אחזור על השאלה שלי

זאב אלקין:  בהנחה שתישמרו על היקף הפעילות כפי שהיה החל מאוקטובר, בנושאים האלה שקשורים למלחמה, ותדעו גם לנווט ולהחליט במה אתם לא משתתפים ממה שכבר השתתפתם והוצאתם כסף, בהיקף כזה – לכמה זמן הכסף הזה יספיק בשנת 2024?     

עמנואל נחשון: עם העזרה הנדיבה והטובה של מושיק אני יכול לנהל את זה כל השנה בצורה נכונה

עמנואל נחשון:  תאמין לי שהתקציב שלי יכול להספיק לי לכל השנה

מושיק אביב: תגיד שלא מספיק, לגבי העזרה – נראה שייתנו

זאב אלקין: הבנתי

זאב אלקין:  זאת אומרת שלמרות שאתה לא יודע כמה תקבל, אפילו מ-25 מיליון השקלים שיהיו למשרדים אחרים אתה בטוח שמשרד החוץ לא יקופח, הבנתי את התשובה

זאב אלקין:  זאת אומרת שהיכולת שלכם לנהל את זה בהיקפים שהיו, תלויה ביכולת לקבל סיוע בהיקפים דומים למה שקיבלתם בחודשים האחרונים ממערך ההסברה הלאומי

זאב אלקין:  אגב, כמה קיבלתם ב-2023, בשלושת החודשים? כולל דרך לפ"מ, הרי קיבלתם גם ישירות דרך לפ"מ

עמנואל נחשון: קיבלנו גם ישירות וגם - - -     

מושיק אביב: אנחנו העברנו ללפ"מ והם השתמשו בזה

עמנואל נחשון: זה היה סדר גודל של 8-7 מיליון שקלים

מוריה שלום: לא כולל הפעילות בהאג

עמנואל נחשון: לא כולל את הפעילות בהאג, לא כולל

מוריה שלום: הפעילות בהאג משמעותית גדולה יותר, זה עומד כמעט על 14 או 15 מיליון שקלים

זאב אלקין: הבנתי, בסדר גמור

זאב אלקין:  ועדיין אני מציע שתעביר את המסר מבחינתנו, מסר למנכ"ל

זאב אלקין:  אני פחות רגוע ממך ואני גם לא יודע כמה מושיק יקבל ולכן, לדעתי, אם משרד החוץ באמת מתייחס ברצינות לנושא ההסברה, הוא צריך לבקש הקצאות משמעותיות יותר מהסכום שהזכרת כרגע, על סמך הניסיון של מה שהיה

זאב אלקין:       אנחנו חוזרים לסיפור של משרד התפוצות, דיברנו שם על הסיפור האזרחי והייתי באמצע המשפט

זאב אלקין:  אמרתי שהמסלול עם המצ'ינג ממשיך, אבל המסלול בלי המצ'ינג – השאלה היא מתי אתם מעריכים שתדעו לפתוח הגשה חדשה בשנת 2024? כי זאת שאלה שאני מקבל מהרבה גופי ההסברה אזרחית

רומן ברונפמן: זה תלוי בתקציב

זאב אלקין: לא משנה, הרי זה מודולרי, כמה שתקבלו – ככה תוציאו

זאב אלקין:  אבל מבחינת היערכות המשרד, מתי אתם מתכוונים לצאת בקול קורא חדש? כי הוא לא נושם, אותו צריך להוציא מחדש ולהודיע

רומן ברונפמן: היערכות המשרד משמעה קשב ניהולי ותיעדוף והקצאת כוח אדם רלוונטי

רומן ברונפמן:  מבחינתנו אנחנו יכולים לעשות את זה באופן, אני לא רוצה להגיד מיידי - -     

זאב אלקין: סדרי גודל של זמן

רומן ברונפמן: אבל כמעט

עמית הלוי: אבל זה כמעט copy-paste לאותו מכרז, לא? זה לא נושם אבל זה אותו קול קורא

זאב אלקין: לכאורה כן, אבל עדיין מעניין אותי לדעת מתי מתכוונים להוציא אותו

קריאה: אם אני מבין נכון, כרגע אין צפי

רומן ברונפמן: לא, אני לא יודע להגיד שזה יהיה בשבוע הבא

זאב אלקין: לא שאלתי על השבוע הבא, אני גם מניח שעד שהתקציב לא יאושר בכנסת מנכ"ל המשרד יגיד לך: אני לא משחרר לך כי אולי יהיה שינוי

רומן ברונפמן: בוודאי

רומן ברונפמן:  לכן אמרתי, מרגע שאני יודע שיש לי ודאות תקציבית - - -     

זאב אלקין: תאריך אישור התקציב בכנסת ידוע, הוא חייב להיות עד ה-20 בפברואר אחרת כולם חוטפים פלאט ולא נשאר לך כסף והכול נגמר בכלל

זאב אלקין:  נניח שב-20 בפברואר יאושרו תיקוני תקציב 2024 בכנסת, כמה זמן מהנקודה הזאת אתה מעריך שתדעו לצאת בקול קורא חדש?      

רומן ברונפמן: קצר מאוד, שבועות ספורים

זאב אלקין: שבועות ספורים

זאב אלקין:  להערכתכם, זה יצא עוד לפני פסח

זאב אלקין:  השנה פסח זה בתחילת אפריל, בגלל שאנחנו בשנה מעוברת זה מאוחר

רומן ברונפמן: על פניו ייתכן, יש היתכנות

זאב אלקין: בסדר, זה אפילו לא תחילת אפריל, זה אפילו אמצע אפריל

זאב אלקין:  לכאורה, אין סיבה שלפני פסח לא יצא קול קורא חדש

זאב אלקין:  אני חושב שזה חשוב כי גופי ההסברה האזרחים רוצים להבין, היה טוב וטוב שהיה אבל מה הלאה לגבי ההמשך?      דווקא אשמח לעשות פה הפסקה קטנה בהצגה של משרדי הממשלה האחרים, לפני שאני עובר לגופים אחרים, ולשמוע דווקא מנציגי גופי ההסברה אזרחיים שאיתנו כאן וגם בזום איך הם רואים את הצרכים התקציביים שלהם ואת המסלולים הקיימים

זאב אלקין:  שיתייחסו בקצרה, אבל ממש, כל גוף שלוש דקות

מושיק אביב: החבר'ה פה על-הכיפק אבל למה דווקא הם? כי אנחנו רואים מאות גופים

זאב אלקין: הזמנו את כולם

זאב אלקין:  קודם כול, זו ישיבה פתוחה היא מפורסמת בכנסת, כל אחד יכול להירשם

מושיק אביב: לא, בלי להעיד עליהם

זאב אלקין: דבר שני, לגופים שאנחנו בקשר איתם גם הודענו ועודדנו את מי שרוצה לבוא, יש כאלה שעלו בזום, יש כאלה שבאו

זאב אלקין:  למי שבא פיזית אני תמיד נותן זכות דיבור קודם ואחר כך לאלה שבזום, אתן להם גם כן

אליאב בטיטו: אשמח להתייחס

אליאב בטיטו:  אני אליאב בטיטו, מטה ההסברה האזרחי

אליאב בטיטו:  קודם כול, תודה רבה חבר הכנסת אלקין, על עצם קיום הדיון הסופר חשוב, בטח עכשיו בשנת תקציב חדשה

אליאב בטיטו:  אשמח לפני שאדבר על הנקודות שלנו, רק לשאול שאלה בהקשר לתקציבים שדוברו כאן, האם יש כאן, למשל, איזושהי התייחסות לכלים טכנולוגיים? בכללי, בתקציבים שביקשתם

מושיק אביב: בוודאי, כן

אליאב בטיטו: מה זה אומר? פיתוחים?     

מושיק אביב: לא נעשה עכשיו פגישת עבודה

אליאב בטיטו:  לא, אני שומע הרבה על קידומים ממומנים

מושיק אביב: תדבר על מה שאתה עושה, אני חושב שזה לא רלוונטי

אליאב בטיטו: בעיניי, כן רלוונטי האם ההסברה קשורה גם להקשרים האלה, כי זו בדיוק הנקודה

אליאב בטיטו:  אני חושב שבסוף, מספרית, לא ננצח כאן את הצד השני

אליאב בטיטו:  אין מה לעשות, הם תמיד ישימו יותר כסף ותמיד ישימו יותר אנשים

אליאב בטיטו:  הדרך שלנו לנצח אותם כנראה טמונה במוח הישראלי, והמוח הישראלי זה בדיוק מה שראינו ב-7 באוקטובר, העובדה שאלפי אנשים יצאו והתגייסו והתנדבו

אליאב בטיטו:       אם אני מדבר על מטה ההסברה האזרחי, שהיום הוא ארגון ההסברה האזרחי הגדול בישראל, 2,000 מתנדבים – אלה 2,000 מתנדבים שבאים מתחומי חיים שונים לגמרי, לא רק כאלה שעושים מדיה

אליאב בטיטו:  אנחנו גם התחלנו כעוד גוף תוכן ובגלל זה אני גם חושב שהמטה הזה ספציפית קצת שונה מחמ"לים אחרים

אליאב בטיטו:  המטה היום בנוי מארבע חטיבות של טכנולוגיה, חינוך, מדיה ומשפט

אליאב בטיטו:  אלו ארבעת התחומים שאנחנו מתעסקים איתם

אליאב בטיטו:  יש ארבע זרועות נוספות של קהילה גאה, נשים, נוער וחברה ערבית

אליאב בטיטו:       באמת ישבו אצלנו כל השרים הרלוונטיים, שר החוץ היוצא ואני מניח שבקרוב גם הנכנס, שר התפוצות, מנכ"ל התפוצות, גם בני מנחם – סגן החשב הכללי – הגיע אלינו למטה ושמע על הפעילות

אליאב בטיטו:  כולם ישבו, גם אתה, באמת כולם שמעו

אליאב בטיטו:  אבל בסוף, בשורה התחתונה, ככל שעובר הזמן רוח ההתנדבות יורדת

אליאב בטיטו:  אין מה לעשות, אנשים צריכים להתחיל לחזור לעבודה ואם זה סטודנטים, צריכים להתחיל לחזור ללימודים

אליאב בטיטו:  לא בכדי גופי ההסברה מתחילים לקרוס, יש סיבה שכנראה יש בדיון הזה כאן רק גופי הסברה בודדים, כי רובם הגדול כבר נסגר

אליאב בטיטו:  רוב גופי ההסברה האזרחיים במדינת ישראל נסגרו

זאב אלקין: אתה מתכוון לאלה שקמו אחרי ה-7 באוקטובר

אליאב בטיטו: כן, אותם חמ"לים, אותם גופים, אותם פרויקטים נקודתיים, רובם נסגרו

אליאב בטיטו:  חלק מאלה שלא נסגרו כבר איחדנו לתוך המטה

אליאב בטיטו:  היום כבר איחדנו כ-20 חמ"לים שונים, גם טכנולוגיים, גם מדיה, כל הדברים האלה

אליאב בטיטו:  אבל בסוף אנחנו מדברים כאן על קול קורא שאולי יצא אי שם באפריל

אליאב בטיטו:  אם מדינת ישראל לא תציל עכשיו את הגופים האזרחיים, אז כמו שבדיון הקודם אולי דובר על זה שמשרד החוץ יסגור את הפעילות, גופי ההסברה האזרחיים גם ייסגרו את הפעילות, לא יהיה להם זמן לשרוד עד אפריל

עמית הלוי: היית בקול קורא של מצ'ינג?     

אליאב בטיטו:  אענה על המצ'ינג, השתתפנו בקול קורא

עמית הלוי: במצ'ינג, במסלול של המצ'ינג

אליאב בטיטו: נכון

אליאב בטיטו:  הבעייתיות עם הקול הקורא הזה היא שבסוף זה אומר שקל מול שקל

אליאב בטיטו:  כדי לגשת לקול הזה, קודם כול, אני בכלל צריך לגייס כסף

אליאב בטיטו:  אני יודע להעיד על הגוף שלי, מהרגע שהתחילה המלחמה התעסקנו בהסברה, התעסקנו בלהשפיע על דעת הקהל בעולם, לא התעסקנו בלהיות גוף שנורר

אליאב בטיטו:  זאת הבעיה שלנו, יכול להיות שזה בעוכריי אבל בשורה התחתונה זה הביא למצב בו הקול הקורא הזה של המצ'ינג לא עוזר לי

אליאב בטיטו:  יצא קול קורא נוסף, של תמיכות, הוא לא רלוונטי לעמותות הוא רלוונטי רק לעסקים, גם הוא לא עוזר לי

אליאב בטיטו:       בשורה התחתונה יש כרגע מצב בו אותם אלפי מתנדבים שהיו פעילים מאוד בתחילת המלחמה, הפעילות שלהם הולכת ויורדת

אליאב בטיטו:  אנחנו כבר פחות מצליחים להחזיק אותם, לצערי

אליאב בטיטו:  עורכי וידאו שבעבר היו מגיעים אלינו למטה פיזית מדי יום, מגיעים עכשיו אחת לחודש לאיזושהי משמרת עריכה ועושים טובה ואומרים: כי זה חשוב לי

אליאב בטיטו:  וזה חשוב להם ואנחנו מעריכים את זה, גם את השעה שהם באים ומתנדבים

אליאב בטיטו:       אבל בסוף זה דורש כאן החלטה הרבה יותר אסטרטגית של המדינה, האם אתם כמשכן, האם אנחנו כמדינה, מעוניינים בכלל בהסברה אזרחית, כן או לא

אליאב בטיטו:  כי אם אנחנו מעוניינים בהסברה אזרחית, עד אפריל היא כנראה לא תשרוד

אליאב בטיטו:  היא כנראה לא תשרוד ואני יודע שכל יושבי השולחן הזה כאן עם רצונות וכוונות טובים מאוד וכולם רוצים לעזור

אליאב בטיטו:  אבל בשורה התחתונה המדינה צריכה למצוא את הדרך, ואולי זה בעיקר לאנשי האוצר, אבל צריך למצוא כאן את הדרך להעביר את הכסף בצורה מיידית

אליאב בטיטו:  עכשיו, לא בעוד חצי שנה, לא בעוד שנה, לא בקולות קוראים

אליאב בטיטו:  למצוא איזושהי דרך להעביר עכשיו כסף לפעילות האזרחית

אליאב בטיטו:       יש דברים שפעילות ממשלתית לא תוכל לעשות, לא יעזור

אליאב בטיטו:  אפשר לתקצב את מערכי ההסברה הלאומיים, וחשוב שיתקצבו אותם, במיליארדים

אליאב בטיטו:  אבל יש דברים שמדינה לא תוכל לעשות, כי כשאנחנו רואים  Queers for Palestine– אנחנו מוציאים Chicken for KFC, ברמת פרסום

אליאב בטיטו:  זה משהו שהמדינה, כנראה, לא תוכל להיות חתומה עליו, על מסר כזה

אליאב בטיטו:  ויש אירועים כמו שדובר אז על זה שישראל הפציצה את בית החולים בעזה

אליאב בטיטו:  באותו ערב התקשרתי לליאת לוסקי, שהייתה סגנית ראש המערך, והיא העלתה שיחת ועידה עם דובר צה"ל

אליאב בטיטו:  שלושתנו עשינו שיחת ועידה והיה ברור מאוד, חמש דקות אחרי האירוע, שכנראה ישראל לא עשתה את זה

אליאב בטיטו:  אבל עד שהמדינה יכלה להוציא תגובה רשמית לקח לה הרבה מאוד שעות, בשעות הללו הפסדנו הסברתית

אליאב בטיטו:  באותו היום אחוזי התמיכה בישראל ירדו משמעותית בכל העולם כי לא יכולנו להגיב מיד

אליאב בטיטו:       כגופים אזרחיים אנחנו יכולים להגיב, יש לנו תשע נשמות

אליאב בטיטו:  מצידי, אנחנו יכולים גם להוציא מודעות שהן לפעמים לא בדיוק מה שדובר צה"ל היה מוציא

אליאב בטיטו:  זה חשוב כי זה מה שיש לנו בצד השני

אליאב בטיטו:  בצד השני יש ארגון טרור שמשקר, שמסלף, שמעוות ומזייף דברים וממש מוציא הודעות שקריות

אליאב בטיטו:  אנחנו כל הזמן רק מגיבים לו

אליאב בטיטו:  הפעם הראשונה שאולי ישראל באמת התחילה להיות הגורם שמגיבים אליה, הייתה כשהוצאנו פתאום את המסר הזה של חמאס זה דאעש

אליאב בטיטו:  הינה, עכשיו הם יוכיחו לנו שהם לא דאעש

אליאב בטיטו:  אבל גם זה היה, אגב, מסר אזרחי

אליאב בטיטו:       לסיכום, עכשיו ההחלטה צריכה להיות כאן

אליאב בטיטו:  אם מחליטים לתקצב הסברה אזרחית – צריכים לשים שם משאבים

אליאב בטיטו:  מדברים כאן על כמה עשרות מיליונים, אם זה מתחלק ב-40 גופים זה לא באמת עוזר כי גם אם היינו מקבלים עכשיו 200,000 שקלים לפעילות זה לא עוזר לנו ליום פעילות אמיתי של המטה

אליאב בטיטו:  האם אנחנו רוצים את המטה כפי שהוא או שאנחנו רוצים איזשהו חמ"ל שמייצר חמישה סרטונים נחמדים לטיקטוק?     

עמית הלוי: יש לי שאלה, אני שוב רוצה לשאול את נציגת החשב הכללי – אני גם צריך לצאת, אני מתנצל כי זה דווקא דיון חשוב – אני לא מבין את הבעיה, גם מהיכרותי עם מכרזים אני לא רואה את הבעיה

עמית הלוי:  אני לא נכנס דווקא לפעילות הזאת, אם היא טובה או לא טובה, תעשו את המדדים שלכם, יעשו במשרד התפוצות, מושיק יעשה, הם יחליטו האם זה הדבר

עמית הלוי:       נניח שהוגדרה קטגוריה, שזה חשוב, קטגוריה של פעילות הסברה שיש בה לפחות X אנשים וכו', כל המדדים של מכרז

עמית הלוי:  למה לא להוציא מכרז שהוא לא מצ'ינג לפעילות ספציפית? הרי אנחנו עושים את זה כל הזמן בממשלה, איפה הבעיה? ממתי יש בעיה להוציא מכרז לא מצ'ינג לפי מאפיינים? שישב אדון ברומר, שישב מושיק, שיחליטו למשל, שמה שבטיטו עושה זה דבר חשוב, או פלוני אחר

עמית הלוי:  מכל 60 היוזמות שהיו או יותר, זה בעצם הכיוון, זה מצליח, זה ניצח, זה הצליח – נעשה את זה

עמית הלוי:  נעשה את זה לא כמצ'ינג, כי זה באמת מטיל עליו - - -     

זאב אלקין: מה שאת מדבר עליו זה תמיכות, זה לא מכרז

זאב אלקין:  זה בדיוק מה שמשרד התפוצות עשה

אליאב בטיטו: אבל תמיכות היו רק לעוסקים מורשים או פטורים, לא היו לעמותות

עמית הלוי: למה?      

אליאב בטיטו: בקול הקורא האחרון לא הייתה לעמותה אפשרות לגשת

זאב אלקין: להכין קול קורא לעמותות זה אומר לערב את משרד המשפטים ומשרד האוצר

זאב אלקין:  מהניסיון שלי, בדרך כלל במשרדים שהייתי שר, כשהתחלתי להפעיל קול קורא חדש, להכין אותו, סיימתי את הקדנציה לפני שהוא נכנס לתוקף

עמית הלוי: אתה מגדיל את הקושיה שלי לחשב

זאב אלקין: ואני בדרך כלל לא מאלה שלא יודעים איך לעשות את זה, אני מאלה שכן ידעו איך לעשות את זה אבל עדיין הקדנציות התחלפו מהר יותר ממה שקול קורא לעמותות - - -     

עמית הלוי: אבל למה משרד המשפטים? יש משרד

זאב אלקין: לא, אתה מכין את מבחני התמיכה, אתה משגר אותם למשרד המשפטים, להם יש ערימה של בקשות

ניצן חן: אם זה לא מצ'ינג אז זה הליך מכרזי, אחרת יש 6,000 גופים שרוצים

זאב אלקין: ברור

ניצן חן: חייב להיות הליך מכרזי

עמית הלוי: הליך מכרזי, ברור שהליך מכרזי

ניצן חן: שנתיים

זאב אלקין: שנתיים, כן, זה תמיכות לעמותות

זאב אלקין:  לכן הלכו פה למסלול של עסק פטור, כי פה זה אפשר הפעלה של זה

זאב אלקין:  כמעט תוך שבועות ספורים המשרד יצא עם קול קורא

אליאב בטיטו: אגיד בהקשר של המצ'ינג שספציפית בקול קורא שיצא דרך Voices of Israel, מאוד עזרו לנו

אליאב בטיטו:  הארגון עצמו עזר לנו ועשה את הכול כדי לסייע, אבל בסוף הקושי העיקרי שלנו הוא שאנחנו לא מביאים איתנו איזשהו כסף כרגע, כי לא התעסקנו עם גיוס כספים

אליאב בטיטו:  ויאמר לזכותם באמת, ברמת המנכ"ל שם שעזר לנו בכל דרך אפשרית, כולל לסייע לנו עם קישור לאנשים ולגורמים ועשה את המקסימום

אליאב בטיטו:  אבל בסוף זה פתרון שצריך להיות כאן לטווח רחוק, מעבר לעניין של המצ'ינג כי כל עוד זה מצ'ינג אנחנו צריכים להיות גוף שהוא שנורר ולהתעסק בפעילות שנורר במקום בפעילות הסברה

זאב אלקין: הקושי ברור, לכן יש פה שני פתרונות לקושי הזה, אחד הוא בעולם החשכ"לי – להכיר כמה שאפשר, בצורה גמישה, בשווה כסף, כי לחלק מהגופים האלה יש מה להציג כפעילות שווה כסף שיכולה להיחשב למצ'ינג

זאב אלקין:  על זה דיברנו ועד כמה שאני הבנתי ממנכ"ל משרד התפוצות כן יש לזה מענה רק שאולי צריך להסביר את זה יותר

הילה רבני: יש מענה גם בכללים של מיזמים משותפים, כל מה שאפשר לרשום בספרים יכול להוות שווה כסף

הילה רבני:  את זה גם העברנו לגופים

אליאב בטיטו: הינה לדוגמה, שווה כסף

אליאב בטיטו:  אנחנו יושבים כבר שלושה חודשים במשרדים בקומה וחצי ב-We Work, משרדים שכנראה עולה כמה מאות אלפי שקלים לשכור אותם, איך אני מביא את זה לידי ביטוי?          

הילה רבני: שוב, אני לא נותנת ייעוץ מס או ייעוץ חשבונאי אבל הכלל אומר שאם אתה רושם את זה בספרים שלך – ויגיד לך רואה החשבון שלך אם אתה יכול או לא יכול – אז אתה יכול להציג לנו את זה כשווה כסף

זאב אלקין: זו דוגמה

קריאה: זה חדש

הילה רבני: זה לא חדש, הצגנו את זה

מושיק אביב: זה חדש לו

קריאה: היינו בדיונים ונאמר לנו שזה בלתי אפשרי

אליאב בטיטו: אני גם שאלתי את מנכ"ל משרד התפוצות שאמר לי – למשל, בהקשר של הקול הקורא של המצ'ינג – שזה לא נחשב

הילה רבני:  אני אומרת שוב, אני לא מתייחסת עכשיו ספציפית

עמית הלוי: זה צריך להיות שייך לגוף, לא? אם מישהו נתן לו את זה? שייך לגוף?     

הילה רבני: אני לא מתייחסת לגוף ספציפית או להוצאה הספציפית שאמרת, הכלל של שווה כסף אומר שאם אתה רושם את זה בספרים שלך, על אף שלא שילמת את זה, אפשר להכיר בזה כמצ'ינג שלך, כשווה כסף

זאב אלקין: זה תלוי בדיווח שאתה עושה כעמותה מסודרת

זאב אלקין:  אם זה הופיע שם, אם אתה מדווח על זה – אתה יכול, אם אתה לא מדווח על זה – אתה לא יכול

זאב אלקין:  עם כל ההשלכות של הדבר הזה

זאב אלקין:  זה כבר מול רואה החשבון שמלווה אותך כעמותה, אתה צריך לבדוק אם שווה לך או לא שווה לך לעשות את זה

זאב אלקין:  תודה אליאב

זאב אלקין:       מרכז מודיעין אזרחי, מי ידבר מטעמכם? גם שלוש דקות

עומרי רולס: אני, עומרי

עומרי רולס:  קודם כול, לשאלתך חבר הכנסת, אנחנו גוף מחקר

עומרי רולס:  אני רוצה להגיד שאנחנו באירוע מה-8 באוקטובר, התוצר המודיעיני הראשון שהפקנו היה ב-17 באוקטובר

עומרי רולס:  כמובן שיש פה מסביב לשולחן אנשים שאנחנו מכירים, מושיק – ממש משבוע הראשון של המלחמה, רון ברומר

עומרי רולס:  השכלנו מאוד מהממשק עם הגופים הללו

עומרי רולס:  אני גם רוצה לתת פה מחמאות גדולות למעטפת שקיבלנו ממשרד התפוצות כהתארגנות אזרחית, כמובן ממך יושב-ראש הוועדה, בהקשר הזה

עומרי רולס:  בגדול, מה שעשינו – רק למי שלא מכיר – הבאנו הרבה מאוד טכנולוגיה משוק ההייטק, מוצרי המדף שעושים ניטור ברחבי הרשת, הבאנו הרבה מאוד אנשי מודיעין לשעבר: יוצאי 8200, חטיבת המחקר וכן הלאה

עומרי רולס:  המפגש בין טכנולוגיה עוצמתית לבין אנשים שיודעים להשתמש בטכנולוגיה הזאת מייצר סוכנות מודיעינית מאוד מאוד אפקטיבית

עומרי רולס:  היום אנחנו עובדים, בגלל שזה מצולם לא אנקוב ממש בשמות הארגונים, עם הצבא במערכת יחסים הדוקה ויום-יומית, עובדים עם משרדי הממשלה במערכת יחסים משתנה בין המשרדים השונים

עומרי רולס:       חבר הכנסת, לשיטתי ולשיטת המומחים שלימדו אותי רבות בשלושת החודשים האחרונים, יש פה מערכה תודעתית של שני ממדים: ממד הסברה של הצדקה ורציונל – כמובן שאחד הקטרים הלאומיים זה דובר צה"ל, כמובן שמערך ההסברה הלאומי; הממד השני הוא ממד עיצוב התודעה, עיצוב דעת הקהל

עומרי רולס:  ובכל המחקרים שלנו אנחנו מזהים חיבור, ממש בעבודה היום-יומית, קורלציה הדוקה בין אירועים אנטישמיים או קריאות פרו-פלסטיניות ברחוב הגרמני, לתנועה לכיוון הצד הפרו-ישראלי של הקנצלר

עומרי רולס:  זו רק דוגמה לכך שבעולם הזה של תודעה יש את סוגיית הדה-לגיטימציה, את שעון החול המדיני – כמובן, את זה אנחנו משרתים – את האנטישמיות

עומרי רולס:       כשאליאב מדבר על נושא של אירוע הפצצת בית החולים והניסיון לקבל תגובה מדובר צה"ל, נגיד שאנחנו בחנו שלושה אירועי דגל: של הפצצת בית החולים, של הפצצת האמבולנס - - - בקיצור, כל מיני אירועי דגל שבהם דובר צה"ל מתבטא והעולם לא מקבל את האמירה שלו כמובנת מאליה, הוא הרבה פעמים מציג את התגובה של חמאס מנגד

עומרי רולס:  זה דבר שהוא תקדימי, צבא של מדינה דמוקרטית, כפופה לדין בין-לאומי – ומנגד תגובה של ארגון טרור

עומרי רולס:  אני משתמש בדוגמה הזו בהקשר הזה לא מעט

עומרי רולס:       קודם כול, אני רוצה להגיד שגם אנחנו ארגון התנדבותי ששרד שלושה חודשים

עומרי רולס:  האנשים שעובדים אצלנו הם בדרך כלל אנשים ששווים בחוץ משכורת של חמש ספרות, חלקם גם יותר, אנשים רציניים מאוד

עומרי רולס:  כדי להיות אפקטיבית ולשרת כמו שצריך את המערכה התודעתית, המערכת שלנו עולה – מרכז מודיעיני, יחידה מודיעינית מחקרית – מדובר במיליון שקלים בחודש, אלה העלויות

זאב אלקין: העלויות היום

עומרי רולס: אלה העלויות אם אני מנסה לצפות את פני הנולד ולהגיד שאני עובד בצורה אפקטיבית עם כל משרדי הממשלה הרלוונטיים וכמובן שעם גופי הצבא, מיליון שקל שנתי

עומרי רולס:       אם אנחנו מדברים על דברים שהם שווה כסף, אני רק רוצה להגיד על החיבוק שקיבלתי מתעשיית ההייטק

עומרי רולס:  יש לי שש חברות טכנולוגיות שונות, שתיים מהן ציבוריות, הנהלות ישראליות, שהיום – שלושה חודשים – ממשיכות לתת לי גישה מלאה לדשבורד שלהן, לדאטה שלהן שעולה כסף

עומרי רולס:  אני עוד לא מדבר פה על רוח ההתנדבות של אנשים שיום-יום עובדים במשרד, אני רק מדבר על החיבוק מתעשיית ההייטק

עומרי רולס:  הוא נמשך שלושה חודשים וזה שווה הרבה מאוד כסף

עומרי רולס:      אגיד מה מבחינתנו

עומרי רולס:  אחד, באמת עלויות קיום, זה סדר הגודל של האירוע

עומרי רולס:  היום אנחנו יודעים לחקור את מקבלי החלטות, אנחנו יודעים לחקור את התקשורת, אנחנו יודעים לחקור את הדיפלומטיה הציבורית, את הפבליק בכל הפלטפורמות השונות

עומרי רולס:  זאת אומרת, מדובר פה באירוע

עומרי רולס:  כל אחד, גם מהיושבים פה בשולחן, זה פוגש אותו במחוזות משתנים

עומרי רולס:       אסגור את דבריי בכך שהביורוקרטיה קשה לנו מאוד

עומרי רולס:  במצ'ינג, לצורך העניין, לא נכנסנו כי אין מקום לגוף מחקרי

עומרי רולס:  אני מזדהה מאוד עם אליאב, שאנחנו בשוחות

עומרי רולס:  אנחנו כרגע בשוחות של העבודה, להחזיק מתנדבים, להכשיר מתנדבים על הטכנולוגיות, לעשות עכשיו טור דה פראנס ולנסות לגייס כמה מיליונים כדי שאחזיק את עצמי שנה קדימה? אני חושב ואני מצפה, בתור מישהו שמה-8 באוקטובר עומד לצידה של מדינת ישראל – באמת, מושיק ורון זה אנשים שפגשתי בשבוע הראשון של המלחמה – אני מצפה לקבל לפחות את הדחיפה הראשונית קדימה

עומרי רולס:  אין לי בעיה שבעוד שלושה חודשים נעשה איזשהו סבב גיוס, אבל כרגע יש פה אירוע

עומרי רולס:  דרך אגב, הוא רק הולך לרעתנו

זאב אלקין: לקול קורא בלי מצ'ינג ניגשתם?       

עומרי רולס: כן

זאב אלקין: קיבלתם

עומרי רולס: כן, אבל מדובר פה ב- - -     

זאב אלקין: כן, אני יודע איזה סכום

עומרי רולס: במערכות כמו שלנו, מערכות יקרות, גם האנשים הם מאוד יקרים, גם הטכנולוגיה מאוד יקרה –  היא עובדת, היא אפקטיבית בצורה מדהימה, היא רק משתפרת, מתעצמת

עומרי רולס:  זה הדבר הראשון

עומרי רולס:       הדבר השני, צריך להגיד פה, זו הסוגיה הבירוקרטית

עומרי רולס:  קודם כול, הרציונל של התמיכה הכלכלית בגופים האזרחיים

עומרי רולס:  אנחנו יכולים להיות בקלות נותני שירות של המדינה, אנחנו כבר עכשיו נותנים שירות למדינה כספקים

עומרי רולס:  הבירוקרטיה מכריעה אותנו, אומרים לי: אני רוצה, אני רוצה, אנחנו הופכים את העולם כדי לנסות למצוא את ה - - - אני חושב שבמלחמה כמו במלחמה, ובסיטואציה כמו שנמצאת פה כרגע, שווה לבחון איך אפשר להקל את התהליכים האלה כדי שנדע, בצורה מהירה, להתקדם הלאה וממש להמשיך להביא יום-יום ערך על השולחן

עומרי רולס:  אנחנו מביאים משהו מה-17 באוקטובר, היום עושים את זה עשרות אנשים

זאב אלקין: בהקשר הזה, באמת אשאל את משרד התפוצות

זאב אלקין:  למה במסלול המצ'ינג לא מופיע המסלול המחקרי בתחום ההסברה? הסברה, תודעה וכו'

רומן ברונפמן: יש לי כמה התייחסויות

אילנית מלכיאור: אני גונבת רק איזשהו - - - כי אני מכירה גם את הצד של הממשלה

זאב אלקין: אמרתי שרק אחד מדבר

אילנית מלכיאור: כן, תודה רבה

זאב אלקין: אבל אני לא

אילנית מלכיאור: לא?      

זאב אלקין: אמרתי אחד מכל גוף

אילנית מלכיאור: חשבתי שלאור יחסינו

זאב אלקין: גם לאור יחסינו

זאב אלקין:  אני מתנצל, אם יישאר זמן בסוף, אז כן

זאב אלקין:  כדי שכולם יוכלו להתייחס, אסיים את הסבב, כולל זום ואתן לך להתייחס

רומן ברונפמן: יש לי גם תשובות למה ששאלת, אם אתה רוצה לפני

זאב אלקין: לא, לא, כבר ביחד, תיכנס פעם אחת

זאב אלקין:  עמרי מרכוס, גיתם, בבקשה

זאב אלקין:  גם שלוש דקות

עמרי מרכוס:  אני מחמ"ל ההסברה של גיתם, אנחנו עוסקים בעיצוב נרטיב

זאב אלקין: אני מציע שתציג פחות מה אתם עושים כי זה כבר קרה גם בדיונים הקודמים

זאב אלקין:  תתייחס להיבט התקציבי ולחוויית שיתוף הפעולה שלך, בינתיים, במסגרת המסלולים הקיימים, ואיפה אתה רואה קשיים קדימה או אתגרים קדימה ומה צריך לתקן

עמרי מרכוס: חד-משמעית

עמרי מרכוס:  בעצם, אתחיל מלצטט מ"מבצע סבתא", אומרים שם: אתה מתחיל הכי מהר שאתה יכול ולאט-לאט אתה מגביר מהירות

עמרי מרכוס:  ככה המצב שלנו היום, אנחנו אחרי שלושה חודשים של עבודה מאוד מאוד קשה, שלמדנו בה המון, התנסינו בהרבה מאוד כיוונים, ועכשיו אנחנו מבינים שצריך לעלות מהירות

עמרי מרכוס:  עכשיו זה בעצם הזמן שבו מצד אחד יש לנו פחות התנדבויות ומצד שני זה המאני-טיים, עכשיו אנחנו נדרשים לתת שירות לאורך זמן למדינה

עמרי מרכוס:  אני לא חושב שבצד השני, ואנחנו מכירים עכשיו יותר ויותר את הצד השני, האסלאמיסטי – אין שם אף דמוקרטיה

עמרי מרכוס:  לא סתם הגופים שאנחנו מתמודדים מולם הם לא גופים ממשלתיים, הצד האסלאמיסטי הוא לא גופים ממשלתיים אלא גופים עלומים אחרים

עמרי מרכוס:  יש דברים שמדינה לא יכולה לעשות, רק גופים אזרחיים

עמרי מרכוס:  במקרה של גיתם אנחנו מביאים את אנשי המקצוע שיעשו את זה

עמרי מרכוס:       מה שהיה לנו בשלושת החודשים האחרונים, תודה לך מר אלקין ותודה למשרד התפוצות, עשינו עבודה בעיקר עם ליאור וינטרוב מ-Voices of Israel, גם לגבי לפצח את הבירוקרטיות השונות

עמרי מרכוס:  קיבלנו תקציבים דרכם, ועם ליאור וינטרוב גם קיבלנו מעט אסטרטגיה ומעט מחשבה רחבה יותר

עמרי מרכוס:  אנחנו מדברים על זה כאילו אנחנו מעלים זיכרונות, עכשיו אנחנו יוצאים לדרך, עכשיו זה הזמן

עמרי מרכוס:  יש לנו עכשיו, לדעתי, שלושה-ארבעה חודשים לפחות שבהם אני מפחד מאוד שכל מה שרכשנו וכל הידע של החמ"ל ירד לטמיון אם לא תמצא הדרך לתחזק את החמ"לים שלנו ושל אחרים

עמרי מרכוס:       בתחזוקה השוטפת נדבר על זה ששלושת-ארבעת החודשים הקרובים הולכים להיות קריטיים

עמרי מרכוס:  המדינה נמצאת במקום קריטי מבחינה הסברתית וההתלהבות הראשונית נעלמה והמתנדבים מתנדפים, עכשיו חייבים לתת איזושהי תוכנית ממוקדת לזמן הזה

עמרי מרכוס:  אני לא יודע מה התוכניות העתידיות, ישראל תבנה חמ"ל, כן יקרה, לא יקרה, מה יקרה

עמרי מרכוס:  עכשיו יש לנו שלושה-ארבעה חודשים, דחוף, לסגור איזשהו תקציב

עמרי מרכוס:  אלה שני הסנט שלי

זאב אלקין: הלכתם על מסלול מצ'ינג, נכון? דרך Voices of Israel

עמרי מרכוס: כן

עמרי מרכוס:  ליאור פה, ליאור יכול - - -     

זאב אלקין: לא, כמה קיבלתם?      

עמרי מרכוס: אני אחראי על הצד הקריאייטיבי, ליאור יודע להגיד

זאב אלקין: תכף אתן לליאור להתייחס כי הוא על כולם, הוא לא אחראי רק עליכם

זאב אלקין:  בסדר גמור

זאב אלקין:  עוד ארגון שאיתנו בזום, נדב כץ, One Million Hands, שלוש דקות

נדב כץ: קודם כול, שוב תודה על ההתארגנות המהירה, באמת להתאים צרכים של ארגונים אזרחיים אל מול איך שהכנסת עובדת

נדב כץ:  ברור שזה לא פשוט וכן נוצרה לנו איזושהי פלטפורמה שבה אנחנו באמת יכולים להיעזר בזמן מהר יחסית ובביורוקרטיה שהיא קלה יחסית

נדב כץ:  אצלנו, כמו שכולם אמרו, רוח ההתנדבות יורדת, מרגישים את זה

נדב כץ:  אצלנו מי שנשארו אחרונים והכי חזק, ואולי דווקא ימשיכו לדחוף כשרוח ההתנדבות של האדם הפשוט ירדה, זה הטכנולוגיים

נדב כץ:  האנשים שהם טכנולוגיים נשארו יותר, גם שם מתחילים להרגיש מעט את הירידה אבל הם נשארו לאורך יותר זמן וכל ההיבט הטכנולוגי של הפרויקט מתקדם בצורה טובה

נדב כץ:       אין לי הרבה מה להוסיף על מה שכבר נאמר, ברור שכבר נחכה לקול קורא של שנת 2024

נדב כץ:  ברגע שגם קיבלנו את התמיכה הראשונית הזאת – אני חושב שגם לשאר הפרויקטים – ברגע שיש את התג הזה שקיבלנו את זה, יהיה קל הרבה יותר למשוך תקציבים מבחוץ כי כאילו אושרנו בתו איכות

נדב כץ:  זה משהו שכמובן נפנה אליו, בלי קשר להמתנה לקול קורא של שנת 2024

נדב כץ:  התקציב של 200,000 השקלים שקיבלנו יספיק כנראה לחודשיים-שלושה פחות או יותר ואנחנו גם מחכים שזה ייכנס, כי מה שהבנתי לפני כמה ימים, שזה אמור לקחת עד 45 ימים

נדב כץ:  זה גם זמן זהב וחשוב לבדוק, כשהסכום הזה כבר אושר, אם יש דרך לזרז אותו עוד יותר כי הוא ממש כמו מכונת הנשמה לארגונים שכבר סוחבים ועושים את רוב הדברים בצורה התנדבותית הרבה זמן ומביאים משאבים ממקומות לא מקומות, תרומות, לאו דווקא כספיות אלא שוות ערך לכסף כמו חברות טכנולוגיה שנותנות גישה ודברים כאלה

נדב כץ:  רק אגיד, לפחות בכסף שאושר, אם יהיה אפשר לזרז את זה, את האישור, כי באמת כל יום יקר מפז

נדב כץ:  אגיד רק לגבי הדבר הזה

נדב כץ:  זהו

נדב כץ:  אין לי עוד משהו להוסיף

זאב אלקין: בסדר גמור, תודה רבה

זאב אלקין:  רון, אתה רוצה להתייחס? גם לשאלה ששאלנו

רומן ברונפמן: קודם לשאלתך

רומן ברונפמן:  דיברתי קודם על 120 מיליון שקלים, שזה הצורך התקציבי שלנו לפעילויות תודעה והסברה לשנה הבאה

רומן ברונפמן:  מתוך זה: 70% זו הבקשה – כסף חדש; ו-30%, כמו שאתה ציינת משיחתך הקודמת עם אבי, מנכ"ל המשרד – הם אפשרות לניוד מתוך תוכניות קיימות

רומן ברונפמן:  70% חדש, 30% קיים

זאב אלקין: הבנתי

רומן ברונפמן: זה לגבי זה

רומן ברונפמן:  רק עוד מילה, וחשוב לי מאוד בגלל שני חברים היקרים שיושבים פה ומייצגים קשת  רחבה מאוד של גופים מופלאים שהתחילו לפעול מה-7 באוקטובר

רומן ברונפמן:  בסוף יש ביורוקרטיה ממשלתית, מה לעשות, החיים קשים

רומן ברונפמן:  מה שניסינו לעשות זה לעשות את זה הכי מהר שאפשר

רומן ברונפמן:  לכן, למשל, בהכי מהר לא ניתן לעשות מהר קול קורא לעמותות

רומן ברונפמן:  אני מתחבר למה שאתה אמרת

רומן ברונפמן:  בסוף יש פער בין מהירות ביצוע לבין היכולת לענות על כל המעטפת, כשלצערי, כפי שתיארת אליאב, איפשהו נפלת בין הכיסאות

רומן ברונפמן:  גם הנושא של המצ'ינג, שמבוצע על ידי Voices of Israel, על ידי קולותיה של ישראל – והזכירו קודם את ליאור המנכ"ל – היכולת שלהם להוציא לפועל 32 פרויקטים שכבר אושרו בהיקף של עשרות מיליוני שקלים היא יכולת שיש רק להם, רק לחלץ מהסוג הזה

רומן ברונפמן:  אם אני כממשלה הייתי הולך עכשיו התקשרות-התקשרות עם כל גוף, היינו מסיימים את זה ב-2028

רומן ברונפמן:       לגבי מנגנוני התמיכות הבאים, בהחלט יכול להיות שנשקול, למשל, לעשות לעמותות או כל מיני וריאציות אחרות

רומן ברונפמן:  אבל כרגע הצלחנו לגעת – וזה חשוב אדוני יושב-הראש, זה המספרים – בלמעלה מ-90 יוזמות וארגונים, בסכומים משתנים

רומן ברונפמן:  חלקם בכמה עשרות אלפי שקלים, חלקם במיליונים

רומן ברונפמן:  זה בסוף מה שאני חושב – כממשלה, כמערכת, אני לא טופח לעצמנו על השכם – שאנחנו צריכים כממשלה לשים כיעד

רומן ברונפמן:  לכן נקבנו במספר שאפתני, 80 מיליון שקלים לשנה הבאה לסיוע ליוזמות אזרחיות

רומן ברונפמן:  ואנחנו נמצא את הדרך הבירוקרטית הכי נכונה, אם זה חלק במצ'ינג, אם זה חלק בתמיכות, אבל זה מספר שצריך להיות מאושר

אליאב בטיטו: עכשיו הוצאתם 31 מיליון שקלים בחודשיים?     

זאב אלקין: הם בתהליך, הם הוציאו 21 מיליון שקלים ועוד 10 מיליון שקלים בתהליך

אליאב בטיטו: איך 80 מיליון שקלים יספיקו לשנה? אנחנו אומרים ששנת 2024 זו שנת מלחמה, בהיבט של הסברה שנת מלחמה תהיה כאן עד 2044-2040, מה זה 80 מיליון שקלים?      

רומן ברונפמן: אני יכול לבוא ולזרוק מספרים, שאני רוצה 300 מיליון שקלים

אליאב בטיטו: לא, אבל השאלה היא: אם הוצאתם בממוצע, נגיד, באזור ה-10 מיליון שקלים בחודש, נראה לי הגיוני שיהיו לפחות 120 מיליון שקלים

רומן ברונפמן: תכף תשמע את דברי האוצר וזה יענה לך על חלק מהשאלות

זאב אלקין: תודה רבה

זאב אלקין:  רון, רק אגיד שהנושא הזה הוא באמת חשוב מאוד, גם לנו כוועדה

זאב אלקין:  אני כן הייתי ממליץ לכם להתחיל להכין תמיכות לעמותות, זה ממילא לא יקרה בשנת 2024 להערכתי, אבל כדי שזה יקרה בשנת 2025 כדאי להתחיל להריץ את זה כבר עכשיו, בלי קשר להקצאות של הכסף במסלולים שכבר נפתחו

זאב אלקין:  כדאי שהכלי הזה יהיה, ברגע שהוא יהיה מוכן

זאב אלקין:  זה תהליך ארוך ומייגע, אם לא תתחילו עכשיו אז גם ב-2025 הוא לא יקרה

זאב אלקין:  זה קודם כול

זאב אלקין:       היו פה באמת הערות גם לגבי מסלול מחקרי וגם לגבי זה שאולי סיוע לארגונים בייעוץ בנושא של המצ'ינג, היה יכול לעזור לכמה ארגונים לגשת כי הם היו מבינים שהם כן יכולים להציג מצ'ינג וזה היה דווקא עוזר להם

עומרי רולס: אפשר לקחת בחשבון גם את פרמטר האיכות של הביצוע?      

זאב אלקין: את זה הם לוקחים כשהם שופטים

עומרי רולס: לא, זאת אומרת, מעבר לתקרה של 200,000 שקלים

עומרי רולס:  האם זה מסוג הדברים שאפשר לבוא ולזהות? גופים עם פוטנציאל מובהק

זאב אלקין: התקרות זו סוגיה אחרת, אחת מהסוגיות שתצטרכו לשקול

רומן ברונפמן: תקרות נובעות ממציאות תקציבית

זאב אלקין: ברור

זאב אלקין:  אבל בגלל שאתם הולכים עכשיו על תקציב גדול יותר, במקום לעשות כל שלושה חודשים אפשר לתת תקרה גדולה יותר ולרוץ על זה פעם בחצי שנה, לצורך העניין

זאב אלקין:  זה גם יקל את כל הבירוקרטיה, לא צריך לעבור אותה יותר מדי פעמים

זאב אלקין:       אנחנו ממשיכים

זאב אלקין:  בכמה מילים, לדעתי זה יהיה מהיר כי זה גוף שבדרך כלל אין לו בעיות תקציביות

זאב אלקין:  לפחות ככה נאמר לנו בזמנו, כשהיינו שם בביקור – אני רק מסמן וי – זה דובר צה"ל

מרב סטולר גרנות: בסדר

זאב אלקין: זהו, זה גם מה שאני הבנתי כשהייתי בדובר צה"ל

זאב אלקין:  כששאלתי שאלה תקציבית, אמרו: אין לנו בעיה

זאב אלקין:  כל האחרים יכולים לקנא

מרב סטולר גרנות: אגיד שכן עשינו כל מיני מהלכים שלא עשינו במלחמות קודמות, וגם הפעלנו מערך מבצעים גדול מאוד בשטח, עם הפעילות המבצעית, ההצהרות של הדובר שאנחנו עושים מדי יום

מרב סטולר גרנות:  זה כן דרש מאיתנו לגדול באופן תקציבי משמעותי מאוד

זאב אלקין: כן, אבל נמצאו המקורות

מרב סטולר גרנות: דרך משרד הביטחון

זאב אלקין: ברור

מרב סטולר גרנות: אנחנו מגישים, אנחנו ממשיכים להגיש את הדברים שאנחנו צריכים, בעיקר בעולמות האמצעים וזה לא בסכומים שנאמרים פה

זאב אלקין: בסדר גמור, תודה

זאב אלקין:  לע"מ

ניצן חן: ברשותך, אגיד שני משפטים

ניצן חן:  אחד, ה-7 באוקטובר הוכיח שהאמל"חים הם לא רק ניצחון צבאי בקרב, הם גם ניצחון באמל"חים התקשורתיים

ניצן חן:  ראש המערך הזכיר שני דברים שהוא יזם בחודש האחרון, תרחיש מלחמה בצפון

ניצן חן:  האמל"חים התקשורתיים, רק בשביל לשבר את האוזן זאב, מרכז התקשורת שראש המערך מוביל ולע"מ אמורה לבצע זה 5 מיליון שקלים בחודש

ניצן חן:  אם עמנואל קיבל 25 מיליון שקלים מתוך 50 מיליון השקלים - -     

עמנואל נחשון: לא אמרתי את זה

ניצן חן: - - 5 מיליון שקלים הולכים למרכז תקשורת, נשאר כסף לנייר טואלט בשירותים

ניצן חן:  זה אחד

ניצן חן:       השני, עשינו השבוע תסריט: מה קורה כשרקטות נופלות על אזור הצפון

ניצן חן:  ומה לעשות? ניצחון בקרב התודעתי צריך אודיו-ויז'ואל, צריך תמונת ניצחון

ניצן חן:  צריך טלפון לווייני כדי לשלוח צלם לשטח, כל טלפון לווייני זה 1,300 דולרים, אין לנו כרגע את הציוד הזה

ניצן חן:  ולכן אני אומר: האמל"חים התקשורתיים, בין אם אנחנו אוהבים או לא אוהבים, הם חלק מהניצחון, מתמונת הניצחון ומהקרב התקשורתי

ניצן חן:  רוצה לומר, ואני מקווה שאנסה לשכנע את ראש המערך, שלא צריך 50 מיליון שקלים לחודש, צריך לפחות להכפיל את הסכום

ניצן חן:  תודה רבה

זאב אלקין: תודה

זאב אלקין:  לפ"מ, אתם בעצם צרכן של הכסף, אתם גוף מבצע

מוריה שלום: כן אגיד שאנחנו בקשר עם רוב המטות, גם העצמאים

אליאב בטיטו: וגם תודה על זה

מוריה שלום: אנחנו מעסיקים הרבה אסטרטגיים וקריאייטורים של חומרים שאנחנו מצליחים להפיץ

מוריה שלום:  כן אדבר על הסכומים, אנחנו עושים הרבה מחקרים על זה בעולם ובארץ בכלל

מוריה שלום:  מה שמושיק אמר קודם, אנחנו באמת peanuts לעומת מה שהולך שם

זאב אלקין: טוב

זאב אלקין:  הגיע הזמן שנשמע את אגף תקציבים

זאב אלקין:  יש לי עוד כמה בקשות דיבור, אם יישאר זמן אחרי אגף תקציבים אתן, אבל הוא השחקן המרכזי פה בדיון, אני רוצה לשמוע אותם

זאב אלקין:  גל, בבקשה

גל אסף: שלום רב

גל אסף:  קודם כול, אתחיל בזה שאנחנו מתכנסים לתקציב קשוח מאוד

גל אסף:  לא אלאה בסקירת מאקרו מקיפה אבל, בגדול, הוצאות המלחמה גבוהות בסדרי גודל מכל העלויות של מבצעים צבאיים שהיו לנו בעשור האחרון וההשלכות הכלכליות פה הן רחבות

גל אסף:  מה שמוביל אותנו לתקציב קשוח מאוד והוא לא יהיה תקציב בשורות מרגשות

גל אסף:  על אף כל מה שנאמר אנחנו בשיח עם כל אחד מהמשרדים, הופתעתי היום לגלות כל מיני דברים שכאמור, טרם נשלחו אלינו ולכן גיליתי עליהם מהדיון

זאב אלקין: טוב שאתה מצטרף לדיון

גל אסף: אני תמיד שמח ללמוד דברים חדשים

גל אסף:  אבל בסוף החומרים יתחילו להגיע אלינו כתובים, נבחן את הצורך

גל אסף:  האתגר פה הוא גדול, זה אתגר גדול מול הגירעון שהמדינה נמצאת בו כרגע ולא נוכל לתת מענה לכל הצרכים

גל אסף:  אני לא אומר ספציפית לכל צורכי ההסברה, אלא זה אתגר שאנחנו נפגוש אותו לאורך כל התקציב כשתי וערב

גל אסף:  בסוף צריך להבין שלתת מענה לכל הצרכים זה להגדיל את נטל המס על אזרחי מדינת ישראל ואנחנו נפגוש את זה בצד השני במציאות שבה אנחנו נמצאים ובגירעון שבו אנחנו נמצאים

זאב אלקין: זאת גם הגישה שלכם לגבי הגדלת תקציב הביטחון? אתם מתנגדים לזה?     

גל אסף: אני לא אחראי על תקציב הביטחון ולכן אני לא חושב שאני צריך לתת פה את כל עמדת אגף התקציבים

זאב אלקין: אתה מייצג פה את עלי בינג, שהוא כן

זאב אלקין:  זה בסדר, זה עדיין בתוך המשפחה

גל אסף: בסוף אני אומר, הדרישות לא הועברו לנו

גל אסף:  כפי שאתה רואה, המשא ומתן בתחילתו ובמקומות מסוימים אף טרם החל, נצטרך להתכנס אליו ביומיים הקרובים ויצטרכו לקבל פה החלטות

גל אסף:  אבל בסוף לתת מענה לכל הדרישות הוא משהו מאתגר מאוד מול הגירעון ומול צורכי המלחמה הברורים מאוד שיש לנו, גם בעולמות של תקציב הביטחון וגם בעולמות של התקציב האזרחי כנגזרת של המלחמה: מנהלת תקומה וכדומה

גל אסף:       קשה לי להתייחס לדברים שנאמרים בעל פה בלי שאני רואה את המספרים מאחוריהם ובלי שאני רואה את זה

גל אסף:  אגיד כמאמר מוסגר משהו שאני אומר חזור ושוב לאורך הישיבות האלה, בסוף אגף תקציבים לא מתקצב הסברה, הוא מתקצב את משרד החוץ, את משרד ראש הממשלה ואת משרד התפוצות

גל אסף:  זה יהיה גם שיקול דעת של המשרדים, כמה הם מקצים לזה מתוך תקציבם

גל אסף:  אגיד את מה שאמרתי וחבר הכנסת לא אהב גם בפעם הקודמת, אבל לצערי, אני מחויב להגיד אותו

גל אסף:  אם הדיון שדיינו על תקציב 2023 היה אחרי שכל התקציב כבר יצא והמשרדים חייבו את כל התקציב שלהם עד אוקטובר בלי לשמור כסף למלחמה, אז במצב הנוכחי אנחנו מתחילים תקציב כשכולם יודעים שיש מלחמה ולכן אחד הדברים שאנחנו כן נצפה לראות זה איך המשרדים מפנים משאבים, את משאבי השגרה שלהם, לתקציב המלחמה

גל אסף:  לכן לא הכול צריך להיות פה תוספתי מאגף תקציבים

זאב אלקין: כדרככם, דיברת חמש דקות ולא אמרת כלום

זאב אלקין:  זה לא מפתיע אותי בהתחשב בזה שאנחנו לפני הדיון ביום חמישי ואתם עדיין לא חתומים עם המשרדים

זאב אלקין:  אבל יש לי כמה הערות, והיות ועברנו כבר סיבוב ב-2023 אפשר לחסוך את הסיבוב לכולנו ולנסות להגיע להסכמות מראש, בלי לערב את לשכת השר ולעשות את כל המסלול הזה

זאב אלקין:       דבר אחד, כולנו מודעים למורכבות של התקציב בשנת 2024 ולצורך לעשות התאמות

זאב אלקין:  זה באמת אירוע  מורכב מאוד מבחינה תקציבית והאחריות התקציבית הלאומית

זאב אלקין:  יחד עם זה, לפי מה שאני יודע ואני מניח שגם אתה יודע, הולך להיות גידול משמעותי בתקציב הביטחון ולא רק בקופסה של ההוצאות הישירות של המלחמה, אלא גם כהשקעה של מדינת ישראל בתקציב הביטחון כחלק מהמסקנות, מהמשמעויות של האירוע ב-7 באוקטובר

זאב אלקין:  ללא כל ספק, וחשוב שאת זה תחרטו לכם באותיות קידוש לבנה, החזית הזאת של הסברה והשפעה – ולא נגענו ברגל של ההשפעה, שגם היא קיימת וגם היא דורשת את תקציבים משלה אבל זה לא פה בדיון הפתוח – התקציבים האלה משרתים את מטרות המלחמה בצורה לא פחותה מהתקציבים הישירים של צה"ל ומערכת הביטחון כי בסוף זה משפיע על התוצאות ועל היכולת שלנו לנהל את המלחמה בצורה דרמטית מאוד

זאב אלקין:       כבר נאמר כאן, בצדק, על ידי ראש מערך ההסברה הלאומי שאנחנו מתמודדים פה עם השקעות אדירות של הצד השני

זאב אלקין:  לכן חייבים כלים מינימליים לניהול של המלחמה הזאת כי כמו שאמרתי, גם אם את בא עם אבן ורוגטקה כנגד גוליית אתה צריך שלפחות יהיו לך אבן ורוגטקה

זאב אלקין:  אם אין לך את זה, זה לא יעזור

זאב אלקין:  על זה אנחנו מדברים פה בסדרי הגודל

זאב אלקין:  אגב, אלה סדרי גודל מצחיקים לעומת הוצאות אחרות או תוספות שצפויות לתקציב הביטחון במסגרת תקציב 2024 או דברים נוספים

זאב אלקין:  השר שלכם אוהב מאוד כשאני מעלה, למשל, את הנושא של כספים קואליציוניים, או עוד דברים אחרים

זאב אלקין:  אלה סדרי גודל אחרים לחלוטין, הסכומים שמדוברים פה

זאב אלקין:  לכן אני מציע לכם לתת לזה קדימות בדיוק כמו שאתם נותנים גם לתקציב הביטחון

זאב אלקין:  זו תהיה טעות קשה מאוד לא לעשות את זה

זאב אלקין:  זה דבר אחד

זאב אלקין:       דבר שני, יש לי אי אילו שנים של עבודה מול אגף תקציבים

זאב אלקין:  זה נכון שאתם בדרך כלל אוהבים את המשפט הזה, שאתם לא מתערבים למשרדים למה לבקש כסף ולמה לא, ואיך לתעדף את הכסף

זאב אלקין:  אבל אתם באימ-אימא מתערבים, בחיים האמיתיים

זאב אלקין:  אני בוגר של הרבה דיוני תקציב מול אגף תקציבים, כולל מול אנשי אגף תקציבים שהיו לי יחסי עבודה טובים מאוד איתם, אבל אני לא זוכר דיון אחד שהם לא אמרו לי: לזה אני כן מוכן ולזה אני לא מוכן

זאב אלקין:  עניין אותם מאוד מה ייעוד הכסף ולא רק הסך הכול הכולל שהם מקצים למשרד

זאב אלקין:  זה אף פעם לא היה דיון על סך הכול, אלא זה תמיד היה גם דיון על שימושי הכסף, לא רק על המקור התקציבי

זאב אלקין:  כך אתם עובדים ואני לא מאמין שזה השתנה באותם תשעה חודשים או שנה שלא עבדתי מולכם על תקציב

זאב אלקין:       לכן אני מציע לכם לא להסתפק בתשובה: זו בעיה פנימית של משרד החוץ ואם נגמר התקציב של משרד החוץ להסברה זו לא בעיה שלנו זה מה שהוא תקצב, או כנזכר לעיל לגבי משרד ראש הממשלה, כי אנחנו לא נניח לכם בעניין הזה

זאב אלקין:  אם לא תיאבקו על זה שיהיו תקציבי הסברה והשפעה נאותים במסגרת דיוני התקציב, אז תצטרכו לשלם פעמיים: גם תקצו את כל הכסף למשרדים הרלוונטיים וגם לא נרפה מכם עד שתקצו את הכסף הנדרש להסברה

זאב אלקין:  לכן אני מציע שכשאתם מנהלים את השיח מול המשרדים, אל תהיו ראש קטן פה אלא מראש תתעדפו את הצורך הזה גם בשיח שאתם מנהלים מול המשרדים הרלוונטיים

זאב אלקין:  אחר כך חבל על הזמן והסיבוב שבסוף יביא לתוצאה, רק שתשלמו פעמיים

זאב אלקין:  בדרך כלל הדבר שהכי פחות אוהבים לעשות באגף תקציבים זה להיות פראייר ולשלם פעמיים, זה הכישלון הכי גדול של אנשי אגף תקציבים, עדיף לא להגיע למקום הזה

זאב אלקין:  אתה לא חייב להגיב כרגע, זה בעיקר לצורך ביצוע, עכשיו זה פחות דורש תגובה

זאב אלקין:       נשארו לנו עוד דקות ספורות, אתן ממש בקצרה לעוד שני אנשים שביקשו, לדבר

זאב אלקין:  לא יכולתי לתת לפני ששמעתי את אגף תקציבים

זאב אלקין:  בבקשה, ליאור וינטרוב, מנהל Voices of Israel ולמעשה מי שמבצע את הקול הקורא הזה של המצ'ינג

זאב אלקין:  בבקשה ליאור, אבל ממש בקצרה

ליאור וינטרוב: תודה רבה

ליאור וינטרוב:  שלום לכולם, אני שוב רוצה לברך על הדיון, הוא חשוב מאוד

ליאור וינטרוב:  יש לי הרבה מה לומר, אנחנו באמת בכיוון של לצאת לביצוע של 40 מיליון שקלים

ליאור וינטרוב:  אני מציע לשנות את השיח ורגע לחשוב, כמו שאני חושב שרמזת במהלך הדיון, מה אנחנו צריכים כדי לנצח? ההפסד פה יהיה כואב מאוד

ליאור וינטרוב:  כדי לנצח, רק בתחום האזרחי, כדי לשנות את התמונה ולא משנה אם תהיה מלחמה או לא תהיה מלחמה - - - כי ברגע שתסתיים המלחמה יתחיל הטיפול במוניטין של ישראל, יתחיל המאבק על הלגיטימציה ולהפסד במאבק על הלגיטימציה יהיו השלכות כלכליות חמורות מאוד על כלכלת ישראל ועל היכולת שלנו למשוך משקיעים

ליאור וינטרוב:  לכן, מכיוון שזו הולכת להיות שנת תקציב קשה אני חושב שהדיון צריך להתחיל בתלת ספרתי נמוך, אבל הוא חייב להיות תלת ספרתי

ליאור וינטרוב:       החלק השני של ההערה הוא שהמחויבות של המדינה צריכה להיות שם, בהשקעה בתווך האזרחי, על כמה שנים

ליאור וינטרוב:  אליאב יושב שם וקודם דיבר עומרי, אנחנו מדברים פה על בנייה של אקוסיסטם ואנחנו צריכים להיות שם כדי שהם לא ינבלו וייפלו

ליאור וינטרוב:  זאת אומרת, אנחנו נסכם, חייבים לדבר על השקעות הרבה יותר משמעותיות כדי לשנות את התמונה

ליאור וינטרוב:  אני לא חושב שאפשר להרשות לעצמנו לחשוב על פחות מזה ואני חושב שאפשר לשנות את התמונה

ליאור וינטרוב:  פעם שנייה, מדובר פה בהשקעה שהיא בעצם מנוע של צמיחה והגנה מפני המתקפות הכלכליות שיגיעו אלינו ביום שאחרי, וכבר מגיעות

ליאור וינטרוב:  ופעם שלישית, זאת צריכה להיות השקעה לטווח ארוך כי אנחנו צריכים להיות שם בשביל היוזמות האלה שקמו ומביאות טאלנט ומביאות טכנולוגיה ומביאות את האמינות של אזרחים, בניגוד לממשלה שמוגבלת בעבודה הזאת, אין מה לעשות

ליאור וינטרוב:  שוב, תודה על הדיון

זאב אלקין: תודה רבה לליאור

זאב אלקין:  אילנית, לרגל יחסינו המיוחדים את תהיי הדוברת החותמת לפני הסיכום שלי

זאב אלקין:  אבל גם, קצר

אילנית מלכיאור: כבוד גדול, תודה רבה על הדיון

אילנית מלכיאור:  קוראים לי אילנית מלכיאור, אזכיר שבעבר אלקין היה השר לענייני ירושלים והייתה לי הזכות לעבוד ולקדם את הפעילות הברוכה שעשינו, ומכאן גם הצטבר ניסיון רב

אילנית מלכיאור:  אמרת, ובצדק רב, שממשלה יודעת להיות רגולטו, היא מתווה מדיניות, היא מייצרת את הגבולות

אילנית מלכיאור:  הגוף האזרחי יודע, ובמלחמה זה התעצם עוד יותר – אנחנו מדברים כרגע בנושא הזה – לתת מענה מהיר

אילנית מלכיאור:  אני חייבת להגיד, אני נמצאת חודש בתוך האירוע עם עומרי, הצטברו כאן ידע, מומחיות, מוטיבציה ושיטות פעולה שהן שונות ואחרות

אילנית מלכיאור:  הרבה שנים עבדתי גם עם ניצן חן וגם עם לפ"מ, זו דרך עבודה שונה ביצירה של הסברה לישראל, בכלים אחרים שאני, אני חייבת להגיד כאזרחית ישראלית, לא רק התרשמתי והתרגשתי אלא אמרתי: וואו, איך זה לא קרה עד היום? כי הידע הזה של הצעירים המדהימים האלה מגיע מתוך הצבא, כבר השקענו בהם ועכשיו יש להם את המוטיבציה וכולנו סביב אותו שולחן

אילנית מלכיאור:       משרד התפוצות רוצה ויש לנו דיונים ארוכים, כשאנחנו מתקשרים הם תמיד פותחים את הדלת

אילנית מלכיאור:  כולם באמת רוצים מאוד ואני הכי חסידה של לעבוד לפי הכלים המשפטיים, יכול להיות שצריך לייצר מאגר של ספקים ומומחים, יכול להיות שצריך להסתכל על זה בפרמטרים מעט רחבים יותר ולא להגיד ניתן לכולם 200,000 שקלים כי, דרך אגב, חלק מהגופים כבר לא שורדים

אילנית מלכיאור:  אם כל הידע והיכולות האלה – כמו שגם ציין וינטרוב שאני לא מכירה אותו וניפגש ביום חמישי הקרוב – ירדו עכשיו לטמיון, מדינת ישראל באמת מפסידה במערכה או בכיפת הברזל של המאבק על התודעה, ואין שני לזה

אילנית מלכיאור:  זאת אומרת, אי-אפשר לחזור אחורה

אילנית מלכיאור:  נוצר כאן ואקום ולא נוכל למלא אותו בחזרה

אילנית מלכיאור:       אני אומרת שאנחנו צריכים לראות איך ברגולציה אנחנו – ואתה אלוף הפיצוחים האלה, אלקין –   כן מביאים את זה לידי פתרון, כי אין לי ספק שכולנו רוצים את אותו הדבר

אילנית מלכיאור:  בירוקרטיה לא צריכה למנוע את הדרך של העבודה והפעולה

זאב אלקין: תודה רבה

זאב אלקין:       אנחנו מסכמים את הדיון

זאב אלקין:  ברור שזה כרגע תם ולא נשלם כי למעשה, על אף גוף חוץ מצה"ל לא קיבלנו תשובה שהוא מסודר אלא שהכול נמצא בשלב ראשוני מאוד ואגף תקציבים, כמובן, משחק בונקר כדרכו בקודש בימים האלה

זאב אלקין:  לכן אנחנו נצטרך לחזור לפה

זאב אלקין:  אני מבקש מכל הגופים לעדכן אותנו בסיום המערכה סביב שולחן הממשלה, מה קיבלתם מול הבקשות שהוצגו כאן

זאב אלקין:  בהתאם לזה נחליט מתי נתכנס כאן שוב, לדיווח או להמשך המאבק, במקביל לתהליך אישור התקציב בכנסת

זאב אלקין:  אני עוד פעם מציע לאגף תקציבים לתת תיעדוף גבוה לנושא הזה כי בסוף תצטרכו לשלם גם בצ'קים האלה, רק שאם לא תעשו את זה בהתחלה אז תשלמו פעמיים

זאב אלקין:  תודה רבה